title: Padomes Lēmums (ES) 2015/201 ( 2015. gada 27. janvāris ) par nostāju, kas Eiropas Savienības vārdā jāieņem Sanitāro un fitosanitāro pasākumu apakškomitejā, Muitas apakškomitejā un Ģeogrāfiskās izcelsmes norāžu apakškomitejā, kas izveidotas ar Asociācijas nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Gruziju, no otras puses, attiecībā uz Sanitāro un fitosanitāro pasākumu apakškomitejas, Muitas apakškomitejas un Ģeogrāfiskās izcelsmes norāžu apakškomitejas lēmumu pieņemšanu

text:
                  10.2.2015

                  LV

                  Eiropas Savienības Oficiālais Vēstnesis

                  L 33/19

         PADOMES LĒMUMS (ES) 2015/201
         (2015. gada 27. janvāris)
         par nostāju, kas Eiropas Savienības vārdā jāieņem Sanitāro un fitosanitāro pasākumu apakškomitejā, Muitas apakškomitejā un Ģeogrāfiskās izcelsmes norāžu apakškomitejā, kas izveidotas ar Asociācijas nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Gruziju, no otras puses, attiecībā uz Sanitāro un fitosanitāro pasākumu apakškomitejas, Muitas apakškomitejas un Ģeogrāfiskās izcelsmes norāžu apakškomitejas lēmumu pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu kopsakarā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses (1) (“nolīgums”) 431. pantā ir paredzēts, ka atsevišķas nolīguma daļas tiek piemērotas provizoriski.

                     (2)

                     Padomes Lēmuma 2014/494/ES (2) 3. pantā ir norādīti konkrētas nolīguma daļas, kuras jāpiemēro provizoriski, tostarp noteikumi par Sanitāro un fitosanitāro pasākumu apakškomitejas (“SFP apakškomiteja”), Muitas apakškomitejas un Ģeogrāfiskās izcelsmes norāžu apakškomitejas (turpmāk “ĢIN apakškomiteja”) izveidi un darbību.

                     (3)

                     Ievērojot nolīguma 65. panta 5. punktu, SFP apakškomitejai tās pirmajā sanāksmē ir jāpieņem savs reglaments.

                     (4)

                     Ievērojot nolīguma 74. panta 3. punkta e) apakšpunktu, Muitas apakškomitejai ir jāpieņem savs reglaments.

                     (5)

                     Ievērojot nolīguma 179. panta 2. punktu, ĢIN apakškomitejai ir jānosaka savs reglaments.

                     (6)

                     Tādēļ ir atbilstīgi noteikt Savienības nostāju attiecībā uz reglamentiem, kuri ir jāpieņem minētajām apakškomitejām,

               IR PIEŅĒMUSI ŠO LĒMUMU.

            1. pants

               1.   Nostāja, kas Savienībai ir jāieņem Sanitāro un fitosanitāro pasākumu apakškomitejā, kas izveidota ar nolīguma 65. pantu, attiecībā uz SFP apakškomitejas reglamenta pieņemšanu ir balstīta uz šīs apakškomitejas lēmuma projektu, kas pievienots šim lēmumam.

               2.   Savienības pārstāvji SFP apakškomitejā bez Padomes papildu lēmuma var vienoties par nelieliem tehniskiem labojumiem lēmuma projektos.

            2. pants

               1.   Nostāja, kas Savienības vārdā ir jāieņem Muitas apakškomitejā, kura izveidota ar nolīguma 74. pantu, attiecībā uz Muitas apakškomitejas reglamenta pieņemšanu, ir balstīta uz šīs apakškomitejas lēmuma projektu, kas pievienots šim lēmumam.

               2.   Savienības pārstāvji Muitas apakškomitejā bez Padomes papildu lēmuma var vienoties par nelieliem tehniskiem labojumiem lēmuma projektos.

            3. pants

               1.   Nostāja, kas Savienības vārdā ir jāieņem Ģeogrāfiskās izcelsmes norāžu apakškomitejā, kas izveidota ar 179. pantu nolīgumā, attiecībā uz ĢIN apakškomitejas reglamenta pieņemšanu, ir balstīta uz šīs apakškomitejas lēmuma projektu, kas pievienots šim lēmumam.

               2.   Savienības pārstāvji ĢIN apakškomitejā bez Padomes papildu lēmuma var vienoties par nelieliem tehniskiem labojumiem lēmuma projektos.

            4. pants
            Šis lēmums stājas spēkā tā pieņemšanas dienā.

            Briselē, 2015. gada 27. janvārī

                  Padomes vārdā –

                  priekšsēdētājs

               J. REIRS

            (1)  OV L 261, 30.8.2014., 4. lpp.

            (2)  Padomes Lēmums 2014/494/ES (2014. gada 16. jūnijs) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses (OV L 261, 30.8.2014., 1. lpp.).

            PROJEKTS
            ES UN GRUZIJAS SANITĀRO UN FITOSANITĀRO PASĀKUMU APAKŠKOMITEJAS LĒMUMS Nr. 1/2015
            (2015. gada …),
            ar ko pieņem tās reglamentu
            ES UN GRUZIJAS SANITĀRO UN FITOSANITĀRO PASĀKUMU APAKŠKOMITEJA,
            ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses (1) (“nolīgums”) un jo īpaši tā 65. pantu,
            tā kā:

                        (1)

                        Saskaņā ar nolīguma 431. pantu atsevišķas tā daļas no 2014. gada 1. septembra ir piemērotas provizoriski.

                        (2)

                        Ievērojot nolīguma 65. panta 2. punktu, Sanitāro un fitosanitāro pasākumu apakškomitejai (“SFP apakškomiteja”) ir jāizskata jebkuri jautājumi, kas saistīti ar nolīguma IV sadaļas (Tirdzniecība un ar tirdzniecību saistīti pasākumi) 4. nodaļas (Sanitārie un fitosanitārie jautājumi) īstenošanu.

                        (3)

                        Ievērojot nolīguma 65. panta 5. punktu, SFP apakškomitejai ir jāpieņem savs reglaments,

                  IR PIEŅĒMUSI ŠO LĒMUMU.

               1. pants
               Ar šo tiek pieņemts Sanitāro un fitosanitāro pasākumu apakškomitejas reglaments, kā izklāstīts pielikumā.

               2. pants
               Šis lēmums stājas spēkā tā pieņemšanas dienā.

               …,

                     SFP apakškomitejas vārdā –

                     priekšsēdētājs

               (1)  OV L 261, 30.8.2014., 4. lpp.

               PIELIKUMS

                  ES un Gruzijas Sanitāro un fitosanitāro pasākumu apakškomitejas reglaments

                  1. pants
                  Vispārīgi noteikumi

                     1.   Sanitāro un fitosanitāro pasākumu apakškomiteja (“SFP apakškomiteja”), kas izveidota saskaņā ar 65. panta 1. punktu Asociācijas nolīgumā starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Gruziju, no otras puses (“nolīgums”), palīdz Asociācijas komitejai īpašā sastāvā tirdzniecības jautājumu risināšanai (“Asociācijas komitejai īpašā sastāvā tirdzniecības jautājumu risināšanai”) veikt tās pienākumus, kā noteikts nolīguma 408. panta 4. punktā.

                     2.   SFP apakškomiteja veic nolīguma 65. panta 2. punktā noteiktās funkcijas, ņemot vērā IV sadaļas 4. nodaļas mērķus, kas izklāstīti nolīguma 50. pantā.

                     3.   SFP apakškomitejas sastāvā ietilpst Eiropas Komisijas un Gruzijas pārstāvji, kas ir atbildīgi par sanitārajām un fitosanitārajām lietām.

                     4.   Eiropas Komisijas pārstāvis vai Gruzijas pārstāvis, kas ir atbildīgs par sanitārajām un fitosanitārajām lietām, saskaņā ar 2. pantu darbojas kā SFP apakškomitejas priekšsēdētājs.

                     5.   Šajā reglamentā “puses” ir definētas, kā paredzēts nolīguma 428. pantā.

                  2. pants
                  Priekšsēdētājs
                  Puses pārmaiņus un ikreiz 12 mēnešus ilgi veic SFP apakškomitejas priekšsēdētāja funkcijas. Pirmais termiņš sākas Asociācijas padomes pirmās sanāksmes dienā un beidzas tā paša gada 31. decembrī.

                  3. pants
                  Sanāksmes

                     1.   Ja vien puses nevienojas citādi, SFP apakškomiteja tiekas trīs mēnešu laikā pēc nolīguma stāšanās spēkā pēc jebkuras puses pieprasījuma vai vismaz vienu reizi gadā.

                     2.   SFP apakškomitejas priekšsēdētājs ikvienu apakškomitejas sanāksmi sasauc pušu saskaņotā vietā un laikā. Ja vien puses nevienojas citādi, SFP apakškomitejas priekšsēdētājs paziņojumu par sanāksmes sasaukšanu nosūta ne vēlāk kā 28 kalendārās dienas pirms sanāksmes sākuma.

                     3.   Kad vien tas ir iespējams, SFP apakškomitejas kārtējo sanāksmi sasauc laikus pirms Asociācijas komitejas īpašā sastāvā tirdzniecības jautājumu risināšanai kārtējās sanāksmes.

                     4.   SFP apakškomitejas sanāksmes var rīkot, izmantojot saskaņotus tehnoloģiskos līdzekļus, piemēram, videokonferenci vai audiokonferenci.

                     5.   SFP apakškomiteja jebkuru jautājumu var izskatīt arī ārpus sanāksmes, izmantojot saraksti.

                  4. pants
                  Delegācijas
                  Pirms katras sanāksmes puses ar SFP apakškomitejas sekretariāta starpniecību tiek informētas par katras puses delegācijas plānoto sastāvu, kas piedalīsies sanāksmē.

                  5. pants
                  Sekretariāts

                     1.   Eiropas Komisijas ierēdnis un Gruzijas ierēdnis kopīgi darbojas kā SFP apakškomitejas sekretāri un savstarpējas uzticēšanās un sadarbības gaisotnē kopīgi veic sekretariāta uzdevumus.

                     2.   Asociācijas komitejas īpašā sastāvā tirdzniecības jautājumu risināšanai sekretariāts tiek informēts par ikvienu SFP apakškomitejas lēmumu, atzinumu, ieteikumu, ziņojumu un citu saskaņotu darbību.

                  6. pants
                  Sarakste

                     1.   SFP apakškomitejai adresēto saraksti nosūta jebkuras puses sekretāram, kas savukārt informēs otru sekretāru.

                     2.   SFP apakškomitejas sekretariāts nodrošina, ka SFP apakškomitejai adresētā sarakste tiek pārsūtīta SFP apakškomitejas priekšsēdētājam un vajadzības gadījumā tiek izplatīta tāpat kā 7. pantā minētie dokumenti.

                     3.   Sekretariāts priekšsēdētāja saraksti viņa vārdā nosūta pusēm. Vajadzības gadījumā šāda sarakste tiek izplatīta, kā paredzēts 7. pantā.

                  7. pants
                  Dokumenti

                     1.   Dokumentus izplata ar SFP apakškomitejas sekretāru starpniecību.

                     2.   Puse savus dokumentus nosūta savam sekretāram. Sekretārs minētos dokumentus nosūta otras puses sekretāram.

                     3.   Savienības puses sekretārs dokumentus nosūta attiecīgajiem Savienības pārstāvjiem un šādas sarakstes kopiju sistemātiski nosūta Gruzijas puses sekretāram un Asociācijas komitejas īpašā sastāvā tirdzniecības jautājumu risināšanai sekretāriem.

                     4.   Gruzijas puses sekretārs dokumentus nosūta attiecīgajiem Gruzijas pārstāvjiem un šādas sarakstes kopiju sistemātiski nosūta Savienības puses sekretāram un Asociācijas komitejas īpašā sastāvā tirdzniecības jautājumu risināšanai sekretāriem.

                     5.   SFP apakškomitejas sekretāri veic kontaktpersonas funkcijas attiecībā uz nolīguma 58. pantā paredzēto informācijas apmaiņu.

                  8. pants
                  Konfidencialitāte
                  Ja vien puses nenolemj citādi, SFP apakškomitejas sanāksmes nav atklātas. Ja viena puse iesniedz SFP apakškomitejai informāciju ar norādi “konfidenciāli”, arī otra puse šādu informāciju atzīst par konfidenciālu.

                  9. pants
                  Sanāksmes darba kārtība

                     1.   SFP apakškomitejas sekretariāts, balstoties uz pušu iesniegtiem priekšlikumiem, ikvienai sanāksmei sagatavo pagaidu darba kārtību, kā arī rīcībsecinājumu projektu, kā paredzēts 10. pantā. Pagaidu darba kārtība ietver jautājumus, par kuriem sekretariāts ne vēlāk kā 21 kalendāro dienu pirms sanāksmes dienas ir saņēmis vienas puses lūgumu par iekļaušanu darba kārtībā, ko pamato attiecīgi dokumenti.

                     2.   Pagaidu darba kārtību kopā ar attiecīgajiem dokumentiem izplata, kā paredzēts 7. pantā, vismaz 15 kalendārās dienas pirms sanāksmes sākuma.

                     3.   Katras sanāksmes sākumā SFP apakškomiteja pieņem sanāksmes darba kārtību. Ja puses attiecīgi vienojas, darba kārtībā var iekļaut arī pagaidu darba kārtībā neiekļautus jautājumus.

                     4.   Ja otra puse piekrīt, SFP apakškomitejas priekšsēdētājs pēc ad hoc principa var pieaicināt pušu citu struktūru pārstāvjus vai neatkarīgus nozares ekspertus piedalīties SFP apakškomitejas sanāksmēs, lai sniegtu informāciju par konkrētiem jautājumiem. Puses nodrošina, ka minētie novērotāji un eksperti ievēro jebkuras konfidencialitātes prasības.

                     5.   SFP apakškomitejas priekšsēdētājs pēc apspriešanās ar pusēm, var saīsināt 1. un 2. punktā minētos termiņus, lai ņemtu vērā īpašus apstākļus.

                  10. pants
                  Protokols un rīcībsecinājumi

                     1.   Abi SFP apakškomitejas sekretāri kopīgi sagatavo katras sanāksmes protokola projektu.

                     2.   Protokolā par katru darba kārtības jautājumu parasti tiek norādīti:

                                 a)

                                 sanāksmes dalībnieku saraksts, viņus pavadošo ierēdņu saraksts un jebkuru novērotāji un ekspertu saraksts, kas apmeklējuši sanāksmi;

                                 b)

                                 SFP apakškomitejai iesniegtā dokumentācija;

                                 c)

                                 paziņojumi, kurus SFP apakškomiteja ir lūgusi iekļaut protokolā, un

                                 d)

                                 sanāksmes rīcībsecinājumi, kā paredzēts 4. punktā.

                     3.   Protokola projektu iesniedz apstiprināšanai SFP apakškomitejā. To apstiprina 28 kalendārajās dienās pēc katras SFP apakškomitejas sanāksmes. Kopiju nosūta ikvienam 7. pantā minētajam adresātam.

                     4.   Ikvienas sanāksmes rīcībsecinājumu projektu sagatavo tās puses SFP apakškomitejas sekretārs, kuras pārstāvis veic SFP apakškomitejas priekšsēdētāja funkcijas, un ne vēlāk kā 15 kalendārās dienas pirms sanāksmes sākuma to kopā ar darba kārtību izsūta pusēm. Sanāksmes gaitā minēto projektu atjaunina, lai sanāksmes beigās, ja vien puses nevienojas citādi, SFP apakškomiteja varētu pieņemt rīcībsecinājumus, kuros atspoguļotas pušu saskaņotās sekojumdarbības. Tiklīdz rīcībsecinājumi ir saskaņoti, tos pievieno protokolam, un to īstenošanu pārskata kādā no nākamām SFP apakškomitejas sanāksmēm. Minētajā nolūkā SFP apakškomiteja pieņem veidni, kurā var izsekot ikvienas veicamas darbības termiņam.

                  11. pants
                  Lēmumi un ieteikumi

                     1.   SFP apakškomiteja ir pilnvarota pieņem lēmumus, atzinumus, ieteikumus, ziņojumus un kopīgas rīcības, kā paredzēts nolīguma 65. pantā. Minētos lēmumus, atzinumus, ieteikumus, ziņojumus un kopīgas rīcības pieņem, pusēm par to vienojoties, pēc attiecīgu iekšējo procedūru pabeigšanas to pieņemšanai. Lēmumi pusēm ir saistoši, un tās veic atbilstīgus pasākumus, lai tos īstenotu.

                     2.   Ikvienu lēmumu, atzinumu, ieteikumu vai ziņojumu paraksta SFP apakškomitejas priekšsēdētājs, un attiecīgā dokumenta autentiskumu apliecina SFP apakškomitejas sekretāri. Neskarot 3. punktu, priekšsēdētājs minētos dokumentus paraksta sanāksmē, kurā tiek pieņemts attiecīgais lēmums, atzinums, ieteikums vai ziņojums.

                     3.   Ja puses attiecīgi vienojas, SFP apakškomiteja var pieņemt lēmumus, sniegt ieteikumus un pieņemt atzinumus vai ziņojumus, izmantojot rakstveida procedūru, pēc attiecīgu iekšējo procedūru pabeigšanas. Rakstveida procedūra sastāv no piezīmju apmaiņas starp sekretāriem, kas savas darbības saskaņo ar pusēm. Minētajā nolūkā priekšlikuma tekstu izplata, ievērojot 7. pantu, ar termiņu, kas nav mazāks par 21 kalendāro dienu, kurā dara zināmas jebkuras atrunas vai grozījumus. Priekšsēdētājs pēc apspriešanās ar pusēm var saīsināt šajā punktā minētos termiņus, lai ņemtu vērā īpašus apstākļus. Tiklīdz teksts ir saskaņots, attiecīgo lēmumu, atzinumu, ieteikumu vai ziņojumu paraksta priekšsēdētājs, un attiecīgā dokumenta autentiskumu apliecina sekretāri.

                     4.   SFP apakškomitejas aktu attiecīgi nosauc par “lēmumu”, “atzinumu”, “ieteikumu” vai “ziņojumu”. Ja vien attiecīgajā lēmumā nav noteikts citādi, lēmums stājas spēkā pieņemšanas dienā.

                     5.   Lēmumus, atzinumus, ieteikumus un ziņojumus nosūta pusēm.

                     6.   Katra puse var lemt par SFP apakškomitejas lēmumu, atzinumu, ieteikumu un ziņojumu publicēšanu savā attiecīgajā oficiālajā izdevumā.

                  12. pants
                  Ziņojumi
                  SFP apakškomiteja ziņojumu par savām darbībām un SFP apakškomitejas izveidoto tehnisko darba grupu vai ad hoc grupu darbībām iesniedz Asociācijas komitejai īpašā sastāvā tirdzniecības jautājumu risināšanai. Ziņojumu iesniedz 25 kalendārajās dienas pirms Asociācijas komitejas īpašā sastāvā tirdzniecības jautājumu risināšanai kārtējās ikgadējās sanāksmes.

                  13. pants
                  Valodas

                     1.   SFP apakškomitejas darba valodas ir angļu valoda un gruzīnu valoda.

                     2.   Ja vien netiek nolemts citādi, SFP apakškomiteja apspriežas, balstoties uz minētajās valodās sagatavotu dokumentāciju.

                  14. pants
                  Izdevumi

                     1.   Katra puse sedz izdevumus, kas tai ir radušies saistībā ar dalību SFP apakškomitejas sanāksmēs – gan personāla izdevumus, gan komandējuma un uzturēšanās izdevumus, gan izdevumus par pasta un tālsakaru pakalpojumiem.

                     2.   Izdevumus saistībā ar sanāksmju organizēšanu un dokumentu pavairošanu sedz puse, kas rīko attiecīgo sanāksmi.

                     3.   Izdevumus, kas saistīti ar mutvārdu tulkošanu sanāksmēs un dokumentu tulkošanu angļu vai gruzīnu valodā (vai no tās), kā minēts 13. panta 1. punktā, sedz puse, kas rīko attiecīgo sanāksmi.
                     Izdevumus, kas saistīti ar mutvārdu un rakstveida tulkošanu citās valodās (vai no tām), tieši sedz puse, kura to ir lūgusi.

                  15. pants
                  Reglamenta grozījumi
                  Šo reglamentu var grozīt ar SFP apakškomitejas lēmumu saskaņā ar nolīguma 65. panta 5. punktu.

                  16. pants
                  Tehniskās darba grupas un ad hoc grupas

                     1.   SFP apakškomiteja var ar lēmumu, kas pieņemts, ievērojot nolīguma 65. panta 6. punktu, izveidot vai vajadzības gadījumā izformēt tehniskas darba grupas un ad hoc darba grupas, tostarp zinātniskas grupas un ekspertu grupas.

                     2.   Dalība ad hoc grupu darbā nav ierobežota tikai ar pušu pārstāvjiem. Puses nodrošina, ka jebkuras SFP apakškomitejas izveidotas darba grupas dalībnieki ievēro jebkuras atbilstīgās konfidencialitātes prasības.

                     3.   Ja vien puses nenolemj citādi, SFP apakškomitejas izveidotās darba grupas darbojas SFP apakškomitejas pakļautībā un sniedz tai ziņojumus.

                     4.   Darba grupu sanāksmes var sasaukt pēc vajadzības gan klātienē, gan izmantojot videokonferenci vai audiokonferenci.

                     5.   SFP apakškomitejas sekretariāts saņem kopijas no visas attiecīgās sarakstes, dokumentiem un saziņas par darba grupu darbību.

                     6.   Darba grupas ir pilnvarotas rakstveidā sniegt ieteikumus SFP apakškomitejai. Ieteikumi tiek sniegti vienprātīgi un tiek paziņoti SFP apakškomitejas priekšsēdētājam, kas ieteikumus izplata, kā paredzēts 7. pantā.

                     7.   Ja vien šajā pantā nav paredzēts citādi, šo reglamentu mutatis mutandis piemēro attiecībā uz jebkuru tehnisko darba grupu vai ad hoc darba grupu, ko izveidojusi SFP apakškomiteja. Atsauces uz Asociācijas komiteju īpašā sastāvā tirdzniecības jautājumu risināšanai ir uzskatāmas par atsaucēm uz SFP apakškomiteju.

            PROJEKTS
            ES UN GRUZIJAS MUITAS APAKŠKOMITEJAS LĒMUMS Nr. 1/2015
            (2015. gada …),
            ar ko pieņem tās reglamentu
            ES UN GRUZIJAS MUITAS APAKŠKOMITEJA,
            ņemot vērā Asociācijas nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Gruziju, no otras puses (1) (“nolīgums”) un jo īpaši tā 74. pantu,
            tā kā:

                        (1)

                        Saskaņā ar nolīguma 431. pantu atsevišķas tā daļas no 2014. gada 1. septembra ir piemērotas provizoriski.

                        (2)

                        Ievērojot nolīguma 74. pantu, Muitas apakškomitejai ir jāuzrauga nolīguma IV sadaļas (Tirdzniecība un ar tirdzniecību saistīti jautājumi) 5. nodaļas (Muitas un tirdzniecības veicināšana) īstenošana un pārvaldība.

                        (3)

                        Ievērojot nolīguma 74. panta 3. punkta e) apakšpunktu, Muitas apakškomitejai ir jāpieņem savs reglaments,

                  IR PIEŅĒMUSI ŠO LĒMUMU.

               1. pants
               Ar šo tiek pieņemts Muitas apakškomitejas reglaments, kā izklāstīts pielikumā.

               2. pants
               Šis lēmums stājas spēkā tā pieņemšanas dienā.

               …,

                     Muitas apakškomitejas vārdā –

                     priekšsēdētājs

               (1)  OV L 261, 30.8.2014., 4. lpp.

               PIELIKUMS

                  ES un Gruzijas Muitas apakškomitejas reglaments

                  1. pants
                  Vispārīgi noteikumi

                     1.   Muitas apakškomiteja, kas izveidota saskaņā ar 74. panta 1. punktu Asociācijas nolīgumā starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Gruziju, no otras puses (“nolīgums”), veic savas funkcijas, kā paredzēts nolīguma 74. panta 2. un 3. punktā.

                     2.   Muitas apakškomitejas sastāvā ietilpst Eiropas Komisijas un Gruzijas pārstāvji, kas ir atbildīgi par muitu un ar muitu saistītām lietām.

                     3.   Eiropas Komisijas pārstāvis vai Gruzijas pārstāvis, kas ir atbildīgs par muitu un ar muitu saistītām lietām, saskaņā ar 2. pantu darbojas kā priekšsēdētājs.

                     4.   Šajā reglamentā “puses” tie definētas, kā paredzēts nolīguma 428. pantā.

                  2. pants
                  Priekšsēdētājs
                  Puses pārmaiņus un ikreiz 12 mēnešus ilgi veic Muitas apakškomitejas priekšsēdētāja funkcijas. Pirmais termiņš sākas Asociācijas padomes pirmās sanāksmes dienā un beidzas tā paša gada 31. decembrī.

                  3. pants
                  Sanāksmes

                     1.   Ja vien puses nevienojas citādi, Muitas apakškomiteja tiekas vienu reizi gadā vai pēc jebkuras puses pieprasījuma.

                     2.   Priekšsēdētājs ikvienu Muitas apakškomitejas sanāksmi sasauc pušu saskaņotā vietā un laikā. Ja vien puses nevienojas citādi, Muitas apakškomitejas priekšsēdētājs paziņojumu par sanāksmes sasaukšanu nosūta ne vēlāk kā 28 kalendārās dienas pirms sanāksmes sākuma.

                     3.   Muitas apakškomitejas sanāksmes var rīkot, izmantojot saskaņotus tehnoloģiskos līdzekļus, piemēram, videokonferenci vai audiokonferenci.

                     4.   Muitas apakškomiteja jautājumus var izskatīt arī ārpus sanāksmēm, izmantojot saraksti.

                  4. pants
                  Delegācijas
                  Pirms katras sanāksmes puses ar Muitas apakškomitejas sekretariāta starpniecību informē par katras puses delegācijas plānoto sastāvu, kas piedalīsies sanāksmē.

                  5. pants
                  Sekretariāts

                     1.   Eiropas Komisijas ierēdnis un Gruzijas ierēdnis, kuri ir atbildīgi par muitu un ar muitu saistītām lietām, kopīgi darbojas kā Muitas apakškomitejas sekretāri un savstarpējas uzticēšanās un sadarbības gaisotnē kopīgi veic sekretariāta funkcijas.

                     2.   Asociācijas komitejas īpašā sastāvā tirdzniecības jautājumu risināšanai, kā noteikts nolīguma 408. panta 4. punktā (“Asociācijas komiteja īpašā sastāvā tirdzniecības jautājumu risināšanai”), sekretariāts tiek informēts par jebkuriem Muitas apakškomitejas lēmumiem, atzinumiem, ieteikumiem, ziņojumiem un citām saskaņotām darbībām.

                  6. pants
                  Sarakste

                     1.   Muitas apakškomitejai adresēto saraksti nosūta jebkuras puses sekretāram, kas savukārt informēs otru sekretāru.

                     2.   Muitas apakškomitejas sekretariāts nodrošina, ka Muitas apakškomitejai adresētā sarakste tiek pārsūtīta Muitas apakškomitejas priekšsēdētājam un vajadzības gadījumā tiek izplatīta tāpat kā 7. pantā minētie dokumenti.

                     3.   Sekretariāts priekšsēdētāja saraksti priekšsēdētāja vārdā nosūta pusēm. Vajadzības gadījumā šāda sarakste tiek izplatīta, kā paredzēts 7. pantā.

                  7. pants
                  Dokumenti

                     1.   Dokumentus izplata ar Muitas apakškomitejas sekretāru starpniecību.

                     2.   Puse savus dokumentus nosūta savam sekretāram. Sekretārs minētos dokumentus nosūta otras puses sekretāram.

                     3.   Savienības puses sekretārs dokumentus nosūta Savienības atbilstīgajiem pārstāvjiem un šādas sarakstes kopiju sistemātiski nosūta Gruzijas puses sekretāram. Savienības puses sekretārs galīgo dokumentu kopijas nosūta Asociācijas komitejas īpašā sastāvā tirdzniecības jautājumu risināšanai sekretāriem.

                     4.   Gruzijas puses sekretārs dokumentus nosūta Gruzijas atbilstīgajiem pārstāvjiem un šādas sarakstes kopiju sistemātiski nosūta Savienības puses sekretāram. Gruzijas puses sekretārs galīgo dokumentu kopijas nosūta Asociācijas komitejas īpašā sastāvā tirdzniecības jautājumu risināšanai sekretāriem.

                  8. pants
                  Konfidencialitāte
                  Ja vien puses nenolemj citādi, Muitas apakškomitejas sanāksmes nav atklātas. Ja viena puse iesniedz Muitas apakškomitejai informāciju ar norādi “konfidenciāli”, arī otra puse šādu informāciju atzīst par konfidenciālu.

                  9. pants
                  Sanāksmes darba kārtība

                     1.   Muitas apakškomitejas sekretariāts, balstoties uz pušu priekšlikumiem, ikvienai sanāksmei sagatavo pagaidu darba kārtību. Pagaidu darba kārtība ietver jautājumus, par kuriem sekretariāts ne vēlāk kā 21 kalendāro dienu pirms sanāksmes dienas ir saņēmis kādas puses lūgumu par iekļaušanu darba kārtībā, ko pamato atbilstīgi dokumenti.

                     2.   Pagaidu darba kārtību kopā ar attiecīgajiem dokumentiem izplata 7. pantā noteiktajā kārtībā vismaz 15 kalendārās dienas pirms sanāksmes sākuma.

                     3.   Katras sanāksmes sākumā Muitas apakškomiteja pieņem sanāksmes darba kārtību. Ja puses attiecīgi vienojas, darba kārtībā var iekļaut arī pagaidu darba kārtībā neiekļautus jautājumus.

                     4.   Ja otra puse piekrīt, Muitas apakškomitejas priekšsēdētājs pēc ad hoc principa var pieaicināt pušu citu struktūru pārstāvjus vai neatkarīgus nozares ekspertus piedalīties tās sanāksmēs, lai sniegtu informāciju par konkrētām tēmām. Puses nodrošina, ka minētie novērotāji un eksperti ievēro jebkuras konfidencialitātes prasības.

                     5.   Muitas apakškomitejas priekšsēdētājs pēc apspriešanās ar pusēm var saīsināt 1. un 2. punktā minētos termiņus, lai ņemtu vērā īpašus apstākļus.

                  10. pants
                  Protokols un rīcībsecinājumi

                     1.   Muitas apakškomitejas sekretārs, kas pārstāv pusi, kas veic Muitas apakškomitejas priekšsēdētāja funkcijas, sagatavo katras sanāksmes protokola projektu, tostarp rīcībsecinājumus.

                     2.   Protokola projektu, tostarp rīcībsecinājumus, iesniedz apstiprināšanai Muitas apakškomitejā. Protokola projektu apstiprina 28 kalendārajās dienās pēc attiecīgās Muitas apakškomitejas sanāksmes. Kopiju nosūta ikvienam 7. pantā minētajam adresātam.

                  11. pants
                  Lēmumi un ieteikumi

                     1.   Muitas apakškomiteja ir pilnvarota pieņemt praktisko kārtību, pasākumus, lēmumus un ieteikumus, kā paredzēts nolīguma 74. pantā. Minēto praktisko kārtību, pasākumus, lēmumus un ieteikumus pieņem, pusēm par to vienojoties, pēc attiecīgu iekšējo procedūru pabeigšanas to pieņemšanai. Lēmumi pusēm ir saistoši, un tās veic atbilstīgus īstenošanas pasākumus.

                     2.   Katru lēmumu vai ieteikumu paraksta Muitas apakškomitejas priekšsēdētājs, un tā autentiskumu apliecina Muitas apakškomitejas sekretāri. Neskarot 3. punktu, priekšsēdētājs minētos dokumentus paraksta sanāksmē, kurā tiek pieņemts attiecīgais lēmums vai ieteikums.

                     3.   Ja puses attiecīgi vienojas, Muitas apakškomiteja var pieņemt lēmumus vai sniegt ieteikumus, izmantojot rakstveida procedūru, pēc attiecīgo iekšējo procedūru pabeigšanas. Rakstveida procedūra sastāv no piezīmju apmaiņas starp sekretāriem, kas savas darbības saskaņo ar pusēm. Minētajā nolūkā priekšlikuma tekstu izplata, ievērojot 7. pantu, ar termiņu, kas nav mazāks par 21 kalendāro dienu, kurā dara zināmas jebkuras atrunas vai grozījumus. Priekšsēdētājs pēc apspriešanās ar pusēm var saīsināt šajā punktā minētos termiņus, lai ņemtu vērā īpašus apstākļus,. Tiklīdz teksts ir saskaņots, attiecīgo lēmumu vai ieteikumu paraksta priekšsēdētājs, un attiecīgā dokumenta autentiskumu apliecina sekretāri.

                     4.   Muitas apakškomitejas akts tiek attiecīgi nosaukts par “lēmumu” vai “ieteikumu”. Ja vien attiecīgajā lēmumā nav noteikts citādi, lēmums stājas spēkā pieņemšanas dienā.

                     5.   Lēmumus un ieteikumus nosūta pusēm.

                     6.   Katra puse var lemt par Muitas apakškomitejas lēmumu un ieteikumu publicēšanu savā attiecīgajā oficiālajā izdevumā.

                  12. pants
                  Ziņojumi
                  Muitas apakškomiteja ziņo Asociācijas komitejai īpašā sastāvā tirdzniecības jautājumu risināšanai katrā kārtējā ikgadējā Asociācijas komitejas īpašā sastāvā tirdzniecības jautājumu risināšanai sanāksmē.

                  13. pants
                  Valodas

                     1.   Muitas apakškomitejas darba valodas ir angļu valoda un gruzīnu valoda.

                     2.   Ja vien netiek nolemts citādi, Muitas apakškomiteja apspriežas, balstoties uz minētajās valodās sagatavoto dokumentāciju.

                  14. pants
                  Izdevumi

                     1.   Katra puse sedz izdevumus, kas tai ir radušies saistībā ar dalību Muitas apakškomitejas sanāksmēs – gan personāla izdevumus, gan komandējuma un uzturēšanās izdevumus, gan izdevumus par pasta un tālsakaru pakalpojumiem.

                     2.   Izdevumus saistībā ar sanāksmju organizēšanu un dokumentu pavairošanu sedz puse, kas rīko attiecīgo sanāksmi.

                     3.   Izdevumus, kas saistīti ar mutvārdu tulkošanu sanāksmēs un dokumentu tulkošanu angļu vai gruzīnu valodā (vai no tās), kā minēts 13. panta 1. punktā, sedz puse, kas rīko attiecīgo sanāksmi.
                     Izdevumus, kas saistīti ar mutvārdu un rakstveida tulkošanu citās valodās (vai no tām), tieši sedz puse, kura to ir lūgusi.

                  15. pants
                  Reglamenta grozījumi
                  Šo reglamentu var grozīt ar Muitas apakškomitejas lēmumu saskaņā ar nolīguma 74. panta 3. punkta e) apakšpunktu.

            PROJEKTS
            ES UN GRUZIJAS ĢEOGRĀFISKĀS IZCELSMES NORĀŽU APAKŠKOMITEJAS LĒMUMS Nr. 1/2015
            (2015. gada …),
            ar ko pieņem tās reglamentu
            ES UN GRUZIJAS ĢEOGRĀFISKĀS IZCELSMES NORĀŽU APAKŠKOMITEJA,
            ņemot vērā Asociācijas nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Gruziju, no otras puses (1) (“nolīgums”) un jo īpaši tā 179. pantu,
            tā kā:

                        (1)

                        Saskaņā ar nolīguma 431. pantu atsevišķas tā daļas no 2014. gada 1. septembra ir piemērotas provizoriski.

                        (2)

                        Ievērojot nolīguma 179. pantu, Ģeogrāfiskās izcelsmes norāžu apakškomitejai (“ĢIN apakškomiteja”) ir jāuzrauga nolīguma noteikumu attīstība ģeogrāfiskās izcelsmes norāžu jomā un ir jādarbojas kā forumam, kas nodrošina sadarbību un dialogu par ģeogrāfiskās izcelsmes norādēm.

                        (3)

                        Ievērojot nolīguma 179. panta 2. punktu, ĢIN apakškomitejai ir jānosaka savu reglamentu,

                  IR PIEŅĒMUSI ŠO LĒMUMU.

               1. pants
               Ar šo tiek pieņemts ĢIN apakškomitejas reglaments, kā izklāstīts pielikumā.

               2. pants
               Šis lēmums stājas spēkā tā pieņemšanas dienā.

               …,

                     ĢIN apakškomitejas vārdā –

                     priekšsēdētājs

               (1)  OV L 261, 30.8.2014., 4. lpp.

               PIELIKUMS

                  ES un Gruzijas Ģeogrāfiskās izcelsmes norāžu apakškomitejas reglaments

                  1. pants
                  Vispārīgi noteikumi

                     1.   Ģeogrāfiskās izcelsmes norāžu apakškomiteja (“ĢIN apakškomiteja”), kas izveidota saskaņā ar 179. pantu Asociācijas nolīgumā starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Gruziju, no otras puses, (“nolīgums”) palīdz minētajai Asociācijas komitejai īpašā sastāvā tirdzniecības jautājumu risināšanai, kā noteikts 408. panta 4. punktā (“Asociācijas komiteja īpašā sastāvā tirdzniecības jautājumu risināšanai”), veikt tās funkcijas.

                     2.   ĢIN apakškomiteja veic nolīguma 179. pantā noteiktās funkcijas.

                     3.   ĢIN apakškomitejas sastāvā ietilpst Eiropas Komisijas un Gruzijas pārstāvji, kas ir atbildīgi par ģeogrāfiskās izcelsmes norādēm.

                     4.   Katra puse ieceļ savas delegācijas vadītāju, kas ir kontaktpersona visos ar ĢIN apakškomiteju saistītos jautājumos.

                     5.   Delegāciju vadītāji saskaņā ar 2. pantu darbojas ĢIN apakškomitejas priekšsēdētāja statusā.

                     6.   Katrs delegācijas vadītājs visas vai atsevišķas delegācijas vadītāja funkcijas var deleģēt izvirzītam vietniekam; šādā gadījumā turpmāk tekstā ikviena atsauce uz delegācijas vadītāju attiecas arī uz šādu izvirzīto vietnieku.

                     7.   Šajā reglamentā “puses” ir definētas, kā paredzēts nolīguma 428. pantā.

                  2. pants
                  Priekšsēdētājs
                  Puses pārmaiņus un ikreiz 12 mēnešus ilgi veic ĢIN apakškomitejas priekšsēdētāja funkcijas. Pirmais termiņš sākas Asociācijas padomes pirmās sanāksmes dienā un beidzas tā paša gada 31. decembrī.

                  3. pants
                  Sanāksmes

                     1.   Ja vien puses nevienojas citādi, ĢIN apakškomiteja tiekas pēc jebkuras puses pieprasījuma pārmaiņus Savienībā un Gruzijā, un katrā ziņā ne vēlāk kā 90 kalendārajās dienās pēc attiecīgā pieprasījuma.

                     2.   ĢIN apakškomitejas priekšsēdētājs katru apakškomitejas sanāksmi sasauc pušu saskaņotā vietā un laikā. Ja vien puses nevienojas citādi, ĢIN apakškomitejas priekšsēdētājs paziņojumu par sanāksmes sasaukšanu nosūta ne vēlāk kā 28 kalendārās dienas pirms sanāksmes sākuma.

                     3.   Kad vien tas ir iespējams, ĢIN apakškomitejas kārtējo sanāksmi sasauc laikus pirms Asociācijas komitejas īpašā sastāvā tirdzniecības jautājumu risināšanai kārtējās sanāksmes.

                     4.   Izņēmuma kārtā ĢIN apakškomitejas sanāksmes var rīkot, izmantojot pušu saskaņotus tehnoloģiskos līdzekļus, tostarp videokonferenci.

                  4. pants
                  Delegācijas
                  Pirms katras sanāksmes puses ar ĢIN apakškomitejas sekretariāta starpniecību tiek informētas par katras puses delegācijas plānoto sastāvu, kas piedalīsies sanāksmē.

                  5. pants
                  Sekretariāts

                     1.   Eiropas Komisijas ierēdnis un Gruzijas ierēdnis kopīgi darbojas kā ĢIN apakškomitejas sekretāri, kurus iecēluši delegāciju vadītāji, un savstarpējas uzticēšanās un sadarbības gaisotnē kopīgi veic sekretariāta uzdevumus.

                     2.   Asociācijas komitejas īpašā sastāvā tirdzniecības jautājumu risināšanai sekretariāts tiek informēts par jebkuriem ĢIN apakškomitejas lēmumiem, ziņojumiem un citām saskaņotām darbībām.

                  6. pants
                  Sarakste

                     1.   ĢIN apakškomitejai adresēto saraksti nosūta kādas puses sekretāram, kas savukārt informēs otru sekretāru.

                     2.   ĢIN apakškomitejas sekretariāts nodrošina, ka ĢIN apakškomitejai adresētā sarakste tiek pārsūtīta ĢIN apakškomitejas priekšsēdētājam un vajadzības gadījumā tiek izplatīta tāpat kā 7. pantā minētie dokumenti.

                     3.   Sekretariāts priekšsēdētāja saraksti priekšsēdētāja vārdā nosūta pusēm. Vajadzības gadījumā šāda sarakste tiek izplatīta, kā paredzēts 7. pantā.

                  7. pants
                  Dokumenti

                     1.   Dokumentus izplata ar ĢIN apakškomitejas sekretāru starpniecību.

                     2.   Puse savus dokumentus nosūta savam sekretāram. Sekretārs šos dokumentus nosūta otras puses sekretāram.

                     3.   Savienības puses sekretārs dokumentus nosūta Savienības atbilstīgajiem pārstāvjiem un šādas sarakstes kopiju sistemātiski nosūta Gruzijas puses sekretāram un Asociācijas komitejas īpašā sastāvā tirdzniecības jautājumu risināšanai sekretāriem.

                     4.   Gruzijas puses sekretārs dokumentus nosūta Gruzijas atbilstīgajiem pārstāvjiem un šādas sarakstes kopiju sistemātiski nosūta Savienības puses sekretāram un Asociācijas komitejas īpašā sastāvā tirdzniecības jautājumu risināšanai sekretāriem.

                  8. pants
                  Konfidencialitāte
                  Ja vien puses nenolemj citādi, ĢIN apakškomitejas sanāksmes nav atklātas. Kad viena puse iesniedz ĢIN apakškomitejai informāciju ar norādi “konfidenciāli”, arī otra puse šādu informāciju atzīst par konfidenciālu.

                  9. pants
                  Sanāksmes darba kārtība

                     1.   ĢIN apakškomitejas sekretariāts, balstoties uz pušu iesniegtiem priekšlikumiem, katrai sanāksmei sagatavo pagaidu darba kārtību, kā arī rīcībsecinājumu projektu, kā paredzēts 10. pantā. Pagaidu darba kārtība ietver jautājumus, par kuriem sekretariāts ne vēlāk kā 21 kalendāro dienu pirms sanāksmes dienas ir saņēmis kādas puses lūgumu par iekļaušanu darba kārtībā, kas pamatots ar atbilstīgiem dokumentiem.

                     2.   Pagaidu darba kārtību kopā ar atbilstīgajiem dokumentiem izplata, kā paredzēts 7. pantā, ne vēlāk kā 15 kalendārās dienas pirms sanāksmes sākuma.

                     3.   Katras sanāksmes sākumā priekšsēdētājs un otrs delegācijas vadītājs pieņem darba kārtību. Ja puses attiecīgi vienojas, darba kārtībā var iekļaut arī pagaidu darba kārtībā neiekļautus jautājumus.

                     4.   Ja otra puse piekrīt, ĢIN apakškomitejas priekšsēdētājs pēc ad hoc principa var pieaicināt pušu citu struktūru pārstāvjus vai neatkarīgus nozares ekspertus piedalīties tās sanāksmēs, lai sniegtu informāciju par konkrētām tēmām. Puses nodrošina, ka minētie novērotāji un eksperti ievēro jebkuras konfidencialitātes prasības.

                     5.   ĢIN apakškomitejas priekšsēdētājs pēc apspriešanās ar pusēm var saīsināt 1. un 2. punktā minētos termiņus, lai ņemtu vērā īpašus apstākļus.

                  10. pants
                  Protokols un rīcībsecinājumi

                     1.   ĢIN apakškomitejas sekretāri kopīgi sagatavo katras sanāksmes protokola projektu.

                     2.   Protokolā par katru darba kārtības jautājumu parasti tiek norādīti:

                                 a)

                                 sanāksmes dalībnieku saraksts, viņus pavadošo ierēdņu saraksts un jebkuru novērotāju un ekspertu saraksts, kas ir apmeklējuši sanāksmi;

                                 b)

                                 ĢIN apakškomitejai iesniegtā dokumentācija;

                                 c)

                                 paziņojumi, kurus protokolā ir lūgusi iekļaut ĢIN apakškomiteja, un

                                 d)

                                 vajadzības gadījumā –sanāksmes rīcībsecinājumi, kā paredzēts 4. punktā.

                     3.   Protokola projektu iesniedz apstiprināšanai ĢIN apakškomitejā. To apstiprina 28 kalendārajās dienās pēc katras ĢIN apakškomitejas sanāksmes. Kopiju nosūta ikvienam 7. pantā minētajam adresātam.

                     4.   Katras sanāksmes rīcībsecinājumu projektu sagatavo tās puses ĢIN apakškomitejas sekretārs, kuras pārstāvis veic ĢIN apakškomitejas priekšsēdētāja funkcijas, un ne vēlāk kā 15 kalendārās dienas pirms sanāksmes sākuma to kopā ar darba kārtību izsūta pusēm. Sanāksmes gaitā minēto projektu atbilstīgi atjaunina, lai sanāksmes beigās, ja vien puses nevienojas citādi, ĢIN apakškomiteja varētu pieņemt rīcībsecinājumus, kuros atspoguļotas pušu saskaņotās sekojumdarbības. Tiklīdz rīcībsecinājumi ir saskaņoti, tos pievieno protokolam, un to īstenošanu pārskata kādā no nākamām ĢIN apakškomitejas sanāksmēm. Šajā nolūkā ĢIN apakškomiteja pieņem veidni, kurā var izsekot ikvienas veicamas darbības termiņam.

                  11. pants
                  Lēmumi

                     1.   ĢIN apakškomiteja ir pilnvarota pieņemt lēmumus nolīguma 179. panta 3. punktā paredzētajos gadījumos. Minētos lēmumus pieņem, pusēm par to vienojoties, pēc attiecīgu iekšējo procedūru pabeigšanas to pieņemšanai. Lēmumi ir pusēm saistoši, un tās veic atbilstīgus īstenošanas pasākumus.

                     2.   Katru lēmumu paraksta ĢIN apakškomitejas priekšsēdētājs, un tā autentiskumu apliecina ĢIN apakškomitejas sekretāri. Neskarot 4. punktu, priekšsēdētājs minētos dokumentus paraksta sanāksmē, kurā tiek pieņemts attiecīgais lēmums.

                     3.   Ja puses attiecīgi vienojas, ĢIN apakškomiteja var pieņemt lēmumus vai ziņojumus, izmantojot rakstveida procedūru, pēc attiecīgu iekšējo procedūru pabeigšanas. Rakstveida procedūra sastāv no piezīmju apmaiņas starp sekretāriem, kas savas darbības saskaņo ar pusēm. Minētajā nolūkā priekšlikuma tekstu izplata, ievērojot 7. pantu, ar termiņu, kas nav mazāks 21 kalendāro dienu, kurā dara zināmas jebkuras atrunas vai grozījumus. Priekšsēdētājs pēc apspriešanās ar pusēm var saīsināt minēto termiņu, lai ņemtu vērā īpašus apstākļus. Tiklīdz teksts ir saskaņots, attiecīgo lēmumu vai ziņojumu paraksta priekšsēdētājs, un attiecīgā dokumenta autentiskumu apliecina sekretāri.

                     4.   ĢIN apakškomitejas akts tiek attiecīgi nosaukts par “lēmumu” vai “ziņojumu”. Ja vien attiecīgajā lēmumā nav noteikts citādi, lēmums stājas spēkā pieņemšanas dienā.

                     5.   Lēmumus nosūta pusēm.

                     6.   Katra puse var lemt par ĢIN apakškomitejas lēmumu publicēšanu savā attiecīgajā oficiālajā izdevumā.

                  12. pants
                  Ziņojumi
                  ĢIN apakškomiteja katrā Asociācijas komitejas īpašā sastāvā tirdzniecības jautājumu risināšanai kārtējā sanāksmē ziņo par savu darbību.

                  13. pants
                  Valodas

                     1.   ĢIN apakškomitejas darba valodas ir angļu valoda un gruzīnu valoda.

                     2.   Ja vien netiek nolemts citādi, ĢIN apakškomiteja apspriežas, balstoties uz minētajās valodās sagatavotu dokumentāciju.

                  14. pants
                  Izdevumi

                     1.   Katra puse sedz izdevumus, kas tai ir radušies saistībā ar dalību ĢIN apakškomitejas sanāksmēs – gan personāla izdevumus, gan komandējuma un uzturēšanās izdevumus, gan izdevumus par pasta un tālsakaru pakalpojumiem.

                     2.   Izdevumus saistībā ar sanāksmju organizēšanu un dokumentu pavairošanu sedz puse, kas rīko attiecīgo sanāksmi.

                     3.   Izdevumus, kas saistīti ar mutvārdu tulkošanu sanāksmēs un dokumentu tulkošanu angļu vai gruzīnu valodā (vai no tās), kā minēts 13. panta 1. punktā, sedz puse, kas rīko attiecīgo sanāksmi.
                     Izdevumus, kas saistīti ar mutvārdu un rakstveida tulkošanu citās valodās (vai no tām), tieši sedz puse, kura to ir lūgusi.

                  15. pants
                  Reglamenta grozījumi
                  Šo reglamentu var grozīt ar ĢIN apakškomitejas lēmumu saskaņā ar nolīguma 179. panta 2. punktu.


title: Padomes Lēmums 2003/874/KĀDP (2003. gada 8. decembris), ar ko īsteno Vienoto rīcību 2003/472/KĀDP, lai veicinātu Eiropas Savienības sadarbības programmu attiecībā uz kodolieroču neizplatīšanu un atbruņošanos Krievijas Federācijā

text:
Svarīgs juridisks paziņojums

|

32003D0874

Oficiālais Vēstnesis L 326 , 13/12/2003 Lpp. 0049 - 0054

		Padomes Lēmums 2003/874/KĀDP(2003. gada 8. decembris),ar ko īsteno Vienoto rīcību 2003/472/KĀDP, lai veicinātu Eiropas Savienības sadarbības programmu attiecībā uz kodolieroču neizplatīšanu un atbruņošanos Krievijas FederācijāEIROPAS SAVIENĪBAS PADOME,ņemot vērā Līgumu par Eiropas Savienību un jo īpaši tā 23. panta 2. punktu,ņemot vērā Padomes Vienoto rīcību 2003/472/KĀDP par Eiropas Savienības sadarbības programmas turpināšanu attiecībā uz kodolieroču neizplatīšanu un atbruņošanos Krievijas Federācijā [1],tā kā:(1) Šis lēmums ir paredzēts tam, lai īstenotu Vienoto rīcību 2003/472/KĀDP un jo īpaši tās 2. pantu, finansiāli atbalstot projektus saskaņā ar Eiropas Savienības sadarbības programmu attiecībā uz kodolieroču neizplatīšanu un atbruņošanos Krievijas Federācijā.(2) Savienība vēlas arī turpmāk atbalstīt Krievijas Federāciju tās centienos panākt drošu un videi draudzīgu ar masu iznīcināšanas ieročiem saistītās infrastruktūras, aprīkojuma un zinātnisko iespēju likvidāciju vai pārvietošanu.(3) Komisija ir piekritusi, ka tai uztic uzdevumu uzraudzīt minēto projektu pienācīgu īstenošanu,IR PIEŅĒMUSI ŠO LĒMUMU.1. pantsEiropas Savienības sadarbības programmā attiecībā uz kodolieroču neizplatīšanu un atbruņošanos Krievijas Federācijā iekļauj šādus projektus:- atbalstu programmai par ieroču izcelsmes plutonija pārstrādi Krievijā,- ķīmisko ieroču iznīcināšanas iekārtu darbības nodrošināšanai Udmurtijas Republikas Kambarkā vajadzīgā aprīkojuma sagādi.Pilnīgs iepriekšminēto darbību apraksts ir pievienots attiecīgi I un II pielikumā.2. pants1. Bāzes finansējums 1. pantā minētajiem mērķiem ir EUR 5550000.2. To izdevumu pārvaldību, ko finansē no 1. punktā norādītās summas, veic saskaņā ar Eiropas Kopienas procedūrām un noteikumiem, ko piemēro Eiropas Savienības kopbudžetam, paredzot, ka iepriekšējais finansējums nepaliek Eiropas Kopienas īpašumā. Komisija var deleģēt 1. pantā norādīto projektu īstenošanu I un II pielikumā norādītajām iestādēm.3. Dalībvalstis, kuru iestādes ir norādītas I un II pielikumā, attiecīgi rīkojas, lai dalībvalstu līmenī nodrošinātu projektu efektīvu norisi.4. Dalībvalstis, sadarbojoties ar Komisiju, nodrošina pietiekamu pārredzamību attiecībā uz ES ieguldījumu šajos projektos, kā arī atbilstošu paveiktā darba kontroli attiecībā uz šiem projektiem.3. pantsKomisija informē par šā lēmuma īstenošanu saskaņā ar Vienotās rīcības 2003/472/KĀDP 3. panta 1. punktu.4. pants1. Šis lēmums stājas spēkā tā pieņemšanas dienā.Tas zaudē spēku dienā, kad spēku zaudē Vienotā rīcība 2003/472/KĀDP.2. Šo lēmumu pārskata sešus mēnešus pēc tā pieņemšanas.5. pantsLēmumu publicē Eiropas Savienības Oficiālajā Vēstnesī.Briselē, 2003. gada 8. decembrīPadomes vārdā —priekšsēdētājsF. Frattini[1] OV L 157, 26.6.2003., 69. lpp.--------------------------------------------------I PIELIKUMSATBALSTS PROGRAMMAI PAR IEROČU IZCELSMES PLUTONIJA PĀRSTRĀDI KRIEVIJĀ1. AprakstsSaskaņā ar 2000. gada septembra starpvaldību līgumu starp Amerikas Savienotajām Valstīm un Krievijas Federāciju katra puse pārstrādā 34 tonnas ieroču kvalitātes plutonija. Abas puses ir paziņojušas par savu nodomu šo plutoniju pārstrādāt jaukto oksīdu degvielā (JOD) un to ievietot pašreizējajos reaktoros.Ir iecerēts, ka Eiropas Savienība arī turpmāk tāpat kā kopš Vienotās rīcības pieņemšanas 1999. gadā, ar kuru izveidoja Eiropas Savienības sadarbības programmu attiecībā uz ieroču neizplatīšanu un atbruņošanos Krievijas Federācijā, atbalstīs divu veidu darbības, kas veido šīs programmas kritisko ceļu Krievijā:- drošības noteikumi: Krievijas kodoldrošības iestādes (Gosatomnadzor, saīsināti GAN) izstrādātie reglamentējošie dokumenti, kas attiecas uz ieroču izcelsmes plutonija izmantošanu reaktoros Krievijā,- JOD demonstrācija: pētījumi un eksperimenti JOD degvielas demonstrācijai un licencēšanai, kas ietilpst tā dēvētajā trīs svina pārbaudes elementu programmā.1.1. Drošības noteikumiKrievijas Federācijā attiecīgo prasību noteikšana un to izpildes pārbaude pirms licences izsniegšanas, kas atļauj uzsākt darbību, ietilpst neatkarīgās Krievijas kodoldrošības iestādes Gosatomnadzor (GAN) pienākumos.Saskaņā ar Vienoto rīcību jau ir atvēlēti EUR 500000 (Vienotā rīcība 1999/878/KĀDP) un EUR 1300000 (Padomes Lēmums 2001/493/KĀDP), lai atbalstītu plutonija pārstrādes darbību sākšanai vajadzīgo pirmās prioritātes dokumentu izstrādes uzsākšanu GAN. Projektu saskaņā ar Francijas, Vācijas un Krievijas 1998. gada nolīgumu īstenoja Atomenerģijas komisariāts (Commissariat à l'énergie atomique, CEA), kas noslēdza līgumus ar GAN un to konsultantiem (IBRAE) par šādu reglamentējošo dokumentu sastādīšanu, kā arī ar pieredzējušiem ES speciālistiem drošības jautājumos (Risk–Audit ietvaros) par šo dokumentu pārbaudi.Starp Eiropas Komisiju un Amerikas Savienoto Valstu Enerģētikas departamenta valsts kodoldrošības administrāciju (NNSA) pastāvēja pamatnolīgums finansiālo atbalstu GAN šādu uzdevumu veikšanai segt kopīgi.Līdz 2003. gada vidum no pavisam 16 reglamentējošajiem dokumentiem 12 bija sagatavoti, bet 6 – pārbaudīti. Galīgajai pārbaudei pirms oficiālās publicēšanas bija gatavas triju dokumentu otrās – uzlabotās – versijas.Šis projekts attiecas uz finansējumu vēl trīs GAN un to konsultantu sagatavotiem dokumentiem un Krievijā paveiktā darba pārbaudei, ko veic ES speciālisti drošības jautājumos. To īsteno, pamatojoties uz jaunu Francijas un Krievijas nolīgumu. Arī šoreiz tas tiek darīts ciešā sadarbībā ar Amerikas NNSA.Minētie trīs dokumenti, kurus GAN un to tehniskajiem konsultantiem plānots izstrādāt, uz ieroču izcelsmes plutonija izmantošanu kodolreaktoros Krievijā attiecas šādi:- jauns reglamentējošais dokuments par ugunsdrošību kodoldegvielas cikla iekārtās,- tehniskās dokumentācijas pārskats degvielas ražošanas iekārtas būvniecībai NIIAR teritorijā trīs svina pārbaudes elementiem, kurus paredzēts ievietot VVER–1000 reaktorā; attiecīgā aprīkojuma sertifikācija,- VNIINM tehniskās dokumentācijas pārskats par procesa modernizēšanu, lai veiktu JOD degvielas ražošanas procesa pārbaudi, izmantojot Krievijas materiālus, un attiecīgā aprīkojuma sertifikācija.Pārbaude, kuru veic GAN speciālisti, ievada šo JOD demonstrācijas programmā ietverto darbību licencēšanu. Papildus trīs nosaukto GAN dokumentu pārbaudei ES drošības speciālisti vienlaikus ar Savienoto Valstu speciālistiem pārbauda arī vispārējos drošības noteikumus kodoldegvielas cikla iekārtām, kurus pašlaik pārbauda GAN.1.2. JOD demonstrācijaSaskaņā ar Vienoto rīcību jau ir atvēlēti EUR 1300000 un EUR 1500000, lai attiecīgi ar Vienoto rīcību 1999/878/KĀDP un Padomes Lēmumu 2001/493/KĀDP atbalstītu šīs izstrādes uzsākšanu. Tās pamatojumu galvenokārt veido vispārējā JOD demonstrācijas programma, kuru 2000. gadā izstrādāja Bočvara Institūtā, apstiprināja Minatom un pieņēma GAN. Šo programmu veido daudzi secīgi posmi, kuru rezultātā VVER–1000 reaktorā Balakovā tiks ievietoti trīs JOD degvielas elementi (svina pārbaudes elementi). Tādēļ to dēvē arī par trīs svina pārbaudes elementu programmu.Šo projektu saskaņā ar Francijas, Vācijas un Krievijas 1998. gada nolīgumu īstenoja Atomenerģijas komisariāts (Commissariat à l'energie atomique, CEA), kas noslēdza tiešus līgumus ar Minatom izraudzītajiem institūtiem. Līdz 2003. gada vidum no pavisam 15 līgumiem, kas attiecās uz tādu pašu programmas posmu skaitu, piecos dažādos Minatom institūtos tika pildīti 12 līgumi. Šis projekts attiecas uz finansējumu vēl četriem JOD demonstrācijas programmas (trīs svina pārbaudes elementu programmas) posmiem.Droša, nodrošināta un tehniski pamatota ieroču izcelsmes plutonija pārstrāde Krievijā ir prioritāte. Šajā perspektīvā šis projekts ir nepieciešams, jo tas veido kritisko ceļu. To īsteno, pamatojoties uz jaunu Francijas un Krievijas nolīgumu. Lēmumu par posmu izvēli pieņem kopīgi ar Francijas un Krievijas partneriem un par to paziņo arī ASV Enerģētikas departamenta valsts kodoldrošības administrācijai (NNSA).Noteiktie trīs svina pārbaudes elementu programmas turpmākie posmi ietver:- pārstrādes līnijas modernizāciju JOD ampulu (īso stieņu) ražošanai,- pēcapstarošanas programmas izveidi izmēģinājumu reaktoros,- degvielas kvalitātes noteikumu atjaunināšanu attiecībā uz ampulām un JOD degvielas stieņu konstrukciju,- VVER stacijas aprīkojuma modernizāciju un pielāgošanu, lai būtu iespējama JOD izmantošana.Būtu jāpiebilst, ka 2002. gadā Minatom izraudzījās uzņēmumu TVEL kā koordinatoru visām ar JOD degvielu saistītajām darbībām šajā programmā, lai tas saskaņotu dažādo Minatom pakļauto institūtu (piemēram, VNIINM Bochvar) pienākumus. No otras puses, koncerns RosEnrgoAtom ir atbildīgs par darbībām tā spēkstacijās, piemēram, VVER–1000 Balakovā. Pirmie trīs no iepriekšminētajiem posmiem ir saistīti ar TVEL un Minatom institūtiem, bet beidzamais posms ir saistīts ar RosEnergoAtom Balakovā.2. MērķiVispārējais mērķis: attīstīt Krievijas Federācijā iespējas droši pārstrādāt ieroču izcelsmes plutoniju.Projektu mērķiAttiecībā uz 1.1: pamatojoties uz GAN izstrādātajiem reglamentējošajiem dokumentiem un norādot uz JOD degvielas izmantošanu, licencēt dažus jaunā, nepieciešamā kodoldegvielas cikla posmus.Attiecībā uz 1.2: veikt pētījumus un eksperimentus, kas VVER–1000 reaktorā Balakovā ļautu izmantot JOD degvielu un ievietot tajā trīs svina pārbaudes elementus.Projektu rezultātiAttiecībā uz 1.1: GAN speciālistu sniegtie pārskati un ES drošības speciālistu atsauksmes; dažu kodoldegvielas cikla posmu iepriekšējo licencēšanu apliecinošs dokuments.Attiecībā uz 1.2: dažādo iepriekš minēto posmu rezultāti (ziņojumi, uzstādītās iekārtas).3. IlgumsŠīs īstenošanas paredzētais ilgums ir divi gadi.Sešus mēnešus pēc pirmo līgumu parakstīšanas iecerēts veikt darba novērtēšanu.4. SaņēmējiAttiecībā uz 1.1: GAN ir tā iestāde Krievijā, kura projekta rezultātā iegūst priekšrocības.Attiecībā uz 1.2: Minatom ir tā iestāde Krievijā, kura projekta rezultātā iegūst priekšrocības.Gan GAN, gan Minatom no savas organizācijas izvirza augsta ranga oficiālās kontaktpersonas šim projektam, kuras ir pietiekami kompetentas un kuru pilnvaras ir pietiekamas, lai nodrošinātu efektīvu sadarbību ar dalībvalsts iestādi, kurai uzticēta projektu īstenošana.5. Dalībvalsts iestāde, kurai uzticēta projektu īstenošanaAttiecībā uz 1.1 un 1.2:- Dalībvalsts: Francija, kuru pārstāv Francijas Ārlietu ministrija,- Īstenošanas aģentūra: Atomenerģijas komisariāts (Commissariat de l'énergie atomique, CEA)6. Iesaistītās trešās personasLai īstenotu projektu uzdevumus, CEA var noslēgt:- attiecībā uz 1.1: tiešus līgumus ar GAN vai to konsultantu (vēl nav izraudzīti) personālu par Krievijā veicamo darbu un ar pieredzējušajiem Risk–Audit ES drošības speciālistiem par pārbaudi,- attiecībā uz 1.2: tiešus līgumus ar Krievijas institūtiem, kurus Minatom izraudzījies darba veikšanai Krievijā.Ar speciālistu palīdzību CEA pārraudzīs uzdevumu izpildi Krievijā un uzņemsies atbildību par to, lai tiktu nodrošināta pilnīga saderība ar citu organizāciju finansētajām darbībām, jo īpaši darbībām ASV un KF divpusējās programmas ietvaros.Tiks izveidoti kontakti ar ASV Enerģētikas departamenta (NNSA) pārstāvjiem, lai nodrošinātu to, ka šis projekts papildina ASV darbības.7. Paredzamie vajadzīgie līdzekļi7.1. Drošības noteikumiAptuveni 70 % no summas sedz Krievijas izdevumus, ko pamatā veido darbaspēka izmaksas, kā arī komandējumu izdevumi un aprīkojuma izmaksas. Atlikušie aptuveni 30 % ir paredzēti kodoldrošības speciālistiem, kuri pārbauda GAN darbu.Likmes balsta uz novērtējumu, kas ietverts šādā GAN 2001. gada aprīļa dokumentā:"To federālo standartu un nosacījumu, kā arī citu noteikumu saraksts kodolenerģijas izmantošanas jomā, kuri jāizstrādā ieroču kvalitātes plutonija pārstrādes projekta ietvaros",7.2. JOD demonstrācijaVisa summa sedz Krievijas izdevumus, kurus pamatā veido darbaspēka izmaksas.Likmes balsta uz novērtējumu, kas ietverts šādā 2000. gada oktobra dokumentā, kuru apstiprinājis Minatom un pieņēmis GAN:"Programma JOD degvielas licencēšanai un trīs degvielas pilotelementu izgatavošanai izmantošanai VVER–1000 reaktorā".Kopējā abu projektu summa ietver līdzekļus neparedzētiem izdevumiem, kā arī īstenošanas aģentūras komandējumu un tulkošanas izmaksām, kas tieši saistītas ar projektu īstenošanu.8. Bāzes finansējums projektu izmaksu segšanaiAttiecībā uz 1.1: | EUR 500000 |Attiecībā uz 1.2: | EUR 950000 |Bez tam kopējās projektu izmaksas ietver summu EUR 50000 apmērā noteiktās dalībvalsts iestādes komandējumu izdevumu un pabalstu segšanai, kas tieši saistīti ar projekta pārvaldību, kā arī neparedzētiem izdevumiem.Kopā: EUR 1500000.--------------------------------------------------II PIELIKUMSĶĪMISKO IEROČU IZNĪCINĀŠANAS IEKĀRTU DARBĪBAS NODROŠINĀŠANAI UDMURTIJAS REPUBLIKAS KAMBARKĀ VAJADZĪGĀ APRĪKOJUMA SAGĀDE1. Apraksts1.1. PamatojumsKrievijas Federācijai starptautiskais atbalsts, kas veicina un papildina Krievijas centienus īstenot tās visaptverošo ķīmisko ieroču (ĶI) iznīcināšanas programmu, ir ļoti nozīmīgs, lai tā izpildītu saistības saskaņā ar Konvenciju par ķīmiskajiem ieročiem.Kambarkas krātuvē, kurā lielās tērauda cisternās glabājas aptuveni 6000 metrisko tonnu plaucētājlīdzekļa luizīta, jāizveido otra iznīcināšanas iekārta. Šī krātuve veido 16 % no kopējā ĶI daudzuma Krievijas Federācijā.Agrākos posmos Kambarkā īstenoti Zviedrijas (riska analīze, apmācība un publiskā komunikāciju centra aprīkojums, analīzes iekārta vietējai slimnīcai) un Somijas projekti (speciālas konstrukcijas brīdināšanas sistēma krātuvē esošo ĶI ķimikāliju avārijas noplūdes noteikšanai).1.2. Projekta ietvaros veicamo darbību jomaŠā projekta ietvaros finansē galveno inženiertehnisko palīglīdzekļu piegādi ĶI iznīcināšanas iekārtām Kambarkā. Sagādātais aprīkojums sastāv no dzeses stacijas, slāpekļa–skābekļa stacijas, kompresora un dīzeļdegvielas stacijas, kā arī no citām aparatūras sastāvdaļām, kas vajadzīgas, lai iekārtas darbotos.Attiecībā uz Kambarkas iekārtu tiks izmantota pieredze, kas gūta Gornijā darbā ar mazāku iznīcināšanas iekārtu, kura izveidota ar Vācijas Federatīvās Republikas un ES Vienotās rīcības atbalstu. Iepirkuma procesam vajadzīga tehniskā dokumentācija ir izstrādāta un pieejama Krievijas federālās valsts projektēšanas institūtā "Sojuzpromniiprojekt".2. MērķiVispārējais mērķis: palīdzība Krievijas Federācijai tās mērķu sasniegšanā saskaņā ar Konvenciju par ķīmiskajiem ieročiem.Projekta mērķis: atbalsts Krievijas Federācijas centieniem iznīcināt ķīmiskos ieročus, izmantojot iznīcināšanas iekārtu Udmurtijas Republikas Kambarkā.Projekta rezultāti: būtisku, Kambarkas ĶI iznīcināšanas iekārtas darbībai vajadzīgu aparatūras sastāvdaļu sagāde.3. IlgumsŠā projekta plānotais kopējais ilgums ir 24 mēneši. Tas ietver aptuveni 4 mēnešus ilgu iepirkuma sagatavošanas fāzi, kurā tiek sagatavots detalizēts darba uzdevums un tehniskās specifikācijas, 6 mēnešus ilgu iepirkuma un līgumu noslēgšanas fāzi un visbeidzot vēl 14 mēnešus ilgu ražošanas un piegādes fāzi. Šo projektu plānots uzsākt līdz 2003. gada beigām.4. SaņēmējsGalvenā iestāde, kura projekta rezultātā iegūst priekšrocības, ir Krievijas Munīcijas aģentūra, kuras pārziņā ir federālā mērķprogramma "Ķīmisko ieroču uzkrājumu iznīcināšana Krievijas Federācijā".5. Dalībvalsts iestāde, kurai uzticēta projekta īstenošana- Dalībvalsts: Vācijas Federatīvā Republika,- Īstenošanas aģentūra: Federālā ārlietu ministrija (Auswärtiges Amt), kurai palīdz Federālais militārās tehnikas un iepirkumu birojs (Bundesamt für Wehrtechnik un Beschaffung).6. Iesaistītās trešās personasŠo projektu 100 % apmērā finansē ES Vienotā rīcība. Vācija šo projektu īsteno vienlaicīgi ar saviem projektiem Kambarkā.7. Paredzamie vajadzīgie līdzekļiES ieguldījums sedz tāda aprīkojuma iepirkumu un piegādi, kas vajadzīgs dzeses stacijas, slāpekļa–skābekļa stacijas, kompresora un dīzeļdegvielas stacijas, kā arī pārējās aparatūras darbībai, kura nepieciešama, lai ķīmisko ieroču iznīcināšanas iekārta Kambarkā darbotos. Šā aprīkojuma paredzētās izmaksas ir šādas:—Gaisa kompresora stacija | EUR 575000 |—Gaisa un ūdens dzeses stacija | EUR 1290000 |—Slāpekļa pieplūdes stacija | EUR 940000 |—Dīzeļdegvielas spēkstacija (avārijas sistēma) | EUR 95000 |—Pārējais aprīkojums, tai skaitā glābšanas un ugunsdzēsības aprīkojums | EUR 1100000. |Bez tam kopējās projektu izmaksas ietver summu EUR 50000 apmērā noteiktās dalībvalsts iestādes komandējumu izdevumu un pabalstu segšanai, kas tieši saistīti ar projekta pārvaldību, kā arī neparedzētiem izdevumiem.8. Bāzes finansējums projekta izmaksu segšanaiKopējās projekta izmaksas ir EUR 4050000.--------------------------------------------------


title: Padomes lēmums (2002. gada 3. jūnijs) par Eiropas Darba drošības un veselības aizsardzības ağentūras valdes locekļu un viņu aizstājēju iecelšanu (2002/C 161/02)

text:
Svarīgs juridisks paziņojums

|

32002D0705(01)

Oficiālais Vēstnesis C 161 , 05/07/2002 Lpp. 0005 - 0007

		Padomes Lēmums(2002. gada 3. jūnijs)par Eiropas Darba drošības un veselības aizsardzības ağentūras valdes locekļu un viņu aizstājēju iecelšanu(2002/C 161/02)EIROPAS SAVIENĪBAS PADOME,ņemot vērā Padomes 1994. gada 18. jūlija Regulu (EK) Nr. 2062/94, ar ko izveido Eiropas Darba drošības un veselības aizsardzības ağentūru [1], un jo īpaši tās 8. pantu,ņemot vērā kandidatūras, ko apstiprināšanai Padomē iesniegušas dalībvalstu valdības,ņemot vērā kandidatūras, ko apstiprināšanai Padomē iesniedzis Darba drošības, higiēnas un veselības aizsardzības padomdevējas komitejas priekšsēdētājs sakarā ar priekšlikumu par locekļu grupām, kas minētajā komitejā pārstāv darba devēju un darba ņēmēju organizācijas,tā kā:(1) Padome ar 1999. gada 22. marta Lēmumu [2] ir iecēlusi Eiropas Darba drošības un veselības aizsardzības ağentūras administratīvās valdes locekļus un viņu aizstājējus laikam no 1999. gada 22. marta līdz 2002. gada 21. martam.(2) Minētās administratīvās valdes locekļi un viņu aizstājēji jāieceļ uz trim gadiem,IR PIEŅĒMUSI ŠĀDU LĒMUMU.1. pantsPar Eiropas Darba drošības un veselības aizsardzības ağentūras administratīvās valdes locekļiem un viņu aizstājējiem uz laiku no 2002. gada 3. jūnija līdz 2005. gada 2. jūnijam tiek iecelti:I. VALDĪBAS PĀRSTĀVJIValsts | Valdes locekļi | Aizstājēji |Beļğija | Marc HESELMANS | Jean-Marie DE CONINCK |Dānija | Jens JENSEN | Morten BERGULF |Vācija | Andreas HORST | Karl-Heinz GRÜTTE |Grieķija | Antonios CHRISTODOULOU | Stamatia PISSIMISSI |Spānija | Leodegario FERNÁNDEZ SÁNCHEZ | Manuel VELÁZQUEZ |Francija | Marc BOISNEL | Josette GUIGEN |Īrija | Tom BEEGAN | Sylvia WOOD |Itālija | Paolo ONELLI | Giovanna ROCCA |Luksemburga | Paul WEBER | Nadine WELTER |Nīderlande | H. C. V. SCHRAMA | N. E. J. KUYPER |Austrija | Gertrud BREINDL | Eva-Elisabeth SZYMANSKI |Portugāle | Henrique José LOPES FERNANDES | Eduardo Rafael LEANDRO |Somija | Mikko HURMALAINEN | Erkki YRJÄNHEIKKI |Zviedrija | Bertil REMAEUS | Bo BARREFELT |Apvienotā KARALISTE | Mel DRAPER | Tony LORD |II. DARBINIEKU ORGANIZĀCIJU PĀRSTĀVJIValsts | Valdes locekļi | Aizstājēji |Beļğija | François PHILIPS | Hermann FONCK |Dānija | Lone JACOBSEN | Jan Kahr FREDERIKSEN |Vācija | Marina SCHRÖDER | Maximilian ANGERMAIER |Grieķija | Ioannis ADAMAKIS | Spiros DRIVAS |Spānija | Tomás LÓPEZ ARIAS | Ángel Carlos CARCOBA ALONSO |Francija | Jean-Claude BODARD | Dominique OLIVIER |Īrija | Fergus WHELAN | Sylvester CRONIN |Itālija | Luisa BENEDETTINI | Gabriella GALLI |Luksemburga | Marcel GOEREND | Antoine GIARDIN |Nīderlande | Marcel WILDERS | A. WOLTMEIJER |Austrija | Renate CZESKLEBA | Alexander HEIDER |Portugāle | Luis Filipe DO NASCIMENTO LOPES | Armando FARIAS |Somija | Raili PERIMÄKI-DIETRICH | Irma PAHLMAN |Zviedrija | Sven BERGSTRÖM | Börje SJÖHOLM |Apvienotā Karaliste | Owen TUDOR | Tom MELLISH |III. DARBA DEVĒJU ORGANIZĀCIJU PĀRSTĀVJIValsts | Valdes locekļi | Aizstājēji |Beļğija | André PELEGRIN | Kris DE MEESTER |Dānija | Anders Just PEDERSEN | Thomas Philbert NIELSEN |Vācija | Reiner LEHR | Thomas HOLTMANN |Grieķija | Pavlos KYRIAKONGONAS | Evangelos ZIMALIS |Spānija | Pere TEIXIDÓ CAMPÀS | … |Francija | Patrick LEVY | Véronique CAZALS |Īrija | Tony BRISCOE | Kevin ENRIGHT |Itālija | Franco GIUSTI | Marco FREGOSO |Luksemburga | François ENGELS | Fernand METZLER |Nīderlande | J. J. H. KONING | C. S. FRENKEL |Austrija | Christa SCHWENG | Heinrich BRAUNER |Portugāle | J. H. L. DA COSTA TAVARES | José Luis SALGADO BARROSO |Somija | Tapio KUIKKO | Antti MÄHÖNEN |Zviedrija | Eric JANNERFELDT | Ulla-Britta FRÄJDIN-HELLQVIST |Apvienotā Karaliste | Janet ASHERSON | Mark PLATT |2. pantsPadome vēlāk iecels to kandidātu, kas vēl nav izvirzīts no Spānijas.3. pantsKomisija publicē šo lēmumu informācijas nolūkā Eiropas Kopienu Oficiālajā Vēstnesī.Luksemburgā, 2002. gada 3. jūnijāPadomes vārdā —priekšsēdētājsJ. C. Aparicio Pérez[1] OV L 216, 20.8.1994., 1. lpp. Regulā jaunākie grozījumi izdarīti ar 1995. gada 29. jūnija Regulu (EK) Nr. 1643/95 (OV L 156, 7.7.1995., 1. lpp.).[2] OV C 97, 9.4.1999., 1. lpp.--------------------------------------------------


title: Padomes Lēmums (ES) 2015/1817 (2015. gada 6. oktobris) par nostāju, kas Eiropas Savienības vārdā jāieņem Apvienoto Nāciju Organizācijas Augstā komisāra bēgļu jautājumos programmas Izpildu komitejas sešdesmit sestajā sesijā

text:
               9.10.2015

               LV

               Eiropas Savienības Oficiālais Vēstnesis

               L 264/13

         PADOMES LĒMUMS (ES) 2015/1817
   (2015. gada 6. oktobris)
   par nostāju, kas Eiropas Savienības vārdā jāieņem Apvienoto Nāciju Organizācijas Augstā komisāra bēgļu jautājumos programmas Izpildu komitejas sešdesmit sestajā sesijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 78. panta 2. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Savienība ir bijusi nozīmīga dalībniece Apvienoto Nāciju Organizācijas Augstā komisāra bēgļu jautājumos (“UNHCR”) pilnvaru jomās, gan darbojoties starptautiskajā aizsardzībā, tostarp attiecībā uz Savienības pārmitināšanas politiku un kopējās Eiropas patvēruma sistēmas izveidi, gan tā ir bijusi galvenā humānās palīdzības un attīstības palīdzības līdzekļu devēja. Tomēr pasākumi, kas patlaban ir spēkā attiecībā uz Savienības dalību Augstā komisāra programmas Izpildu komitejā (“UNHCR Izpildu komiteja”), neatbilst Savienības nozīmīgajai lomai minētajās jomās.

               (2)

               Visas dalībvalstis, izņemot Lietuvu un Maltu, ir UNHCR Izpildu komitejas locekles.

               (3)

               Padome 2014. gada 25. un 26. septembrī vienojās par nostāju (1) attiecībā uz pasākumiem saistībā ar Savienības papildu dalības tiesībām UNHCR formālajās un neformālajās struktūrās, aicinot Komisiju ciešā sadarbībā ar Augsto pārstāvi vērsties pie UNHCR un dalībvalstīm kā UNHCR Izpildu komitejas locekļiem un novērotājiem ar lūgumu atbalstīt šo iniciatīvu.

               (4)

               Tāpēc Eiropas Savienības delegācijas Apvienoto Nāciju Organizācijā Ženēvā vadītājs 2015. gada 7. septembra vēstulē UNHCR Izpildu komitejas priekšsēdētājam lūdza izskatīt veidus un līdzekļus, kā atjaunināt attiecīgos pasākumus, kas ir saistīti ar Savienības dalību UNHCR pārvaldes struktūrās, ņemot vērā Savienības varbūtējo dalību UNHCR neformālajās sagatavošanas konsultācijās.

               (5)

               Ar 2015. gada 11. septembra vēstuli UNHCR Izpildu komitejas locekļiem UNHCR Izpildu komitejas priekšsēdētājs pēc UNHCR Izpildu komitejas biroja lūguma ierosināja grozīt Augstā komisāra programmas Izpildu komitejas reglamentu (“UNHCR reglaments”), lai ņemtu vērā Savienības lūgumu.

               (6)

                  UNHCR reglamenta 46. noteikums nosaka, ka UNHCR Izpildu komiteja var grozīt jebkuru no minētajiem noteikumiem.

               (7)

               Sagaidāms, ka UNHCR Izpildu komiteja sešdesmit sestajā sesijā 2015. gada 5.–9. oktobrī tiks aicināta pieņemt ierosinātos grozījumus.

               (8)

               Tāpēc ir lietderīgi noteikt Savienības nostāju attiecībā uz minētajiem grozījumiem UNHCR reglamentā.

               (9)

               Saskaņā ar 1. un 2. pantu 21. protokolā par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, minētās dalībvalstis nepiedalās šā lēmuma pieņemšanā, un šis lēmums tām nav saistošs un nav jāpiemēro.

               (10)

               Saskaņā ar 1. un 2. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   1.   Nostāja, kas Savienības vārdā ir jāieņem attiecībā uz grozījumiem Apvienoto Nāciju Organizācijas Augstā komisāra bēgļu jautājumos programmas Izpildu komitejas reglamentā un kas, rīkojoties kopīgi Eiropas Savienības interesēs, jāpauž dalībvalstīm, ir izklāstīta šā lēmuma pielikumā.
   2.   Par nelielām izmaiņām pielikumā iekļautajā grozījumā var vienoties bez Padomes papildu lēmuma.
   2. pants
   Šis lēmums stājas spēkā tā pieņemšanas dienā.

      Luksemburgā, 2015. gada 6. oktobrī

            Padomes vārdā –

            priekšsēdētājs

         P. GRAMEGNA

      (1)  Dokuments ST 13046/1/14 REV 1, pieejams: http://www.consilium.europa.eu/register/lv/content/int/?typ=ADV

      PIELIKUMS
      Dalībvalstis atbalsta to, ka tiek pieņemts šāds grozījums Apvienoto Nāciju Organizācijas Augstā komisāra bēgļu jautājumos programmas Izpildu komitejas reglamentā:

         “Apvienoto Nāciju Organizācijas Augstā komisāra bēgļu jautājumos programmas Izpildu komitejas reglamenta 33. noteikums (A/AC.96/187/Rev.7) ar šo tiek grozīts šādi:

            “Komitejas sanāksmes ir atklātas, ja vien Komiteja neizlemj citādi. Priekšsēdētājs, apspriežoties ar Komiteju, var uzaicināt specializētās aģentūras, ANO fondus un programmas un starpvaldību organizācijas piedalīties privātās sanāksmēs, pamatojoties uz to pieredzi un ieguldījumu Komitejas darbā.””


title: 2008/43/EK: Padomes Lēmums ( 2007. gada 20. decembris ), ar ko ieceļ amatā vienu Reģionu komitejas locekli un vienu komitejas locekļa aizstājēju no Lietuvas

text:
               15.1.2008

               LV

               Eiropas Savienības Oficiālais Vēstnesis

               L 11/6

      PADOMES LĒMUMS

   (2007. gada 20. decembris),
   ar ko ieceļ amatā vienu Reģionu komitejas locekli un vienu komitejas locekļa aizstājēju no Lietuvas
   (2008/43/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Lietuvas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Gediminas PAVIRŽIS kunga pilnvaru laika beigām ir atbrīvojusies Reģionu komitejas locekļa vieta. Pēc Edmundas ČESNA kunga atkāpšanās no amata ir atbrīvojusies Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo uz atlikušo amata pilnvaru laiku, proti, līdz 2010. gada 25. janvārim, Reģionu komitejā tiek iecelts:

               a)

               Reģionu komitejas loceklis

                  Gediminas PAVIRŽIS kungs, member of the council of Vilnius district municipality (pilnvaru maiņa);
               un

               b)

               Reģionu komitejas locekļa aizstājējs

                  Andrius KUPČINSKAS kungs, Mayor of Kaunas city municipality.

         2. pants
   Šis lēmums stājas spēkā tā pieņemšanas dienā.

      Briselē, 2007. gada 20. decembrī

            Padomes vārdā —

            priekšsēdētājs

         F. NUNES CORREIA

      (1)  OV L 56, 25.2.2006., 75. lpp.


title: 2007/728/EK: Padomes Lēmums ( 2007. gada 8. novembris ), ar ko ieceļ amatā Reģionu komitejas locekļa aizstājēju no Spānijas

text:
               13.11.2007

               LV

               Eiropas Savienības Oficiālais Vēstnesis

               L 294/25

      PADOMES LĒMUMS

   (2007. gada 8. novembris),
   ar ko ieceļ amatā Reģionu komitejas locekļa aizstājēju no Spānijas
   (2007/728/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Spānijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1),

               (2)

               Pēc IRIBARREN FENTANES kunga pilnvaru termiņa beigām ir atbrīvojusies viena Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo Alberto CATALÁN HIGUERAS kungu, Consejero de Relaciones Institucionales y Portavoz del Gobierno, Comunidad Foral de Navarra, ieceļ Reģionu komitejas locekļa aizstājēja amatā uz atlikušo amata pilnvaru laiku līdz 2010. gada 25. janvārim.
   2. pants
   Šis lēmums stājas spēkā tā pieņemšanas dienā.

      Briselē, 2007. gada 8. novembrī

            Padomes vārdā —

            priekšsēdētājs

         R. PEREIRA

      (1)  OV L 56, 25.2.2006., 75. lpp.


title: 2009/846/EK: Komisijas Lēmums ( 2009. gada 20. oktobris ) par to, lai noslēgtu administratīvu nolīgumu starp Eiropas Komisiju un Eiropas GNSS Uzraudzības iestādi par klasificētas informācijas drošību un šādas informācijas apmaiņu

text:
               20.11.2009

               LV

               Eiropas Savienības Oficiālais Vēstnesis

               L 306/39

         KOMISIJAS LĒMUMS
   (2009. gada 20. oktobris)
   par to, lai noslēgtu administratīvu nolīgumu starp Eiropas Komisiju un Eiropas GNSS Uzraudzības iestādi par klasificētas informācijas drošību un šādas informācijas apmaiņu
   (2009/846/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2008. gada 9. jūlija Regulu (EK) Nr. 683/2008 par Eiropas satelītu radionavigācijas programmu (EGNOS un Galileo) turpmāku īstenošanu (1) un jo īpaši tās 13. pantu,
   tā kā:

               (1)

               Atbilstīgi Regulas (EK) Nr. 683/2008 12. panta 1. punktam abu programmu publiskās pārvaldības pamatā ir princips, kas paredz, ka ir skaidri nošķirtas Komisijas pārstāvētās Eiropas Kopienas, ar Padomes Regulu (EK) Nr. 1321/2004 (2) izveidotās Eiropas GNSS Uzraudzības iestādes un Eiropas Kosmosa aģentūras pilnvaras, kamēr par programmu vadību atbild Komisija.

               (2)

               Regulas (EK) Nr. 683/2008 13. pantā par Eiropas satelītu radionavigācijas programmu drošības jautājumu pārvaldību ir skaidri noteikts, ka Komisija risina visus ar sistēmu drošību saistītos jautājumus, kas aktualizējas šo programmu sakarā.

               (3)

               Tās pašas regulas 16. pantā ir skaidri noteikts, ka Eiropas GNSS Uzraudzības iestāde – attiecībā uz programmu drošību un saskaņā ar Komisijas formulētajām pamatnostādnēm – nodrošina drošības akreditāciju un Galileo drošības centra darbību.

               (4)

               Lai gan Komisija, gan Eiropas GNSS Uzraudzības iestāde varētu sekmīgi pildīt uzdevumus, ko programmu Galileo un EGNOS īstenošanas nolūkā uzdod iepriekš minētie noteikumi, tām savstarpēji jāapmainās ar klasificētu informāciju. Pildot šos uzdevumus, ar Komisijas starpniecību notiek arī klasificētas informācijas apmaiņa starp Eiropas GNSS Uzraudzības iestādi, no vienas puses, un Eiropas Kosmosa aģentūru, Padomi un dalībvalstīm, no otras puses.

               (5)

               Ar Lēmumu 2001/844/EK, EOTK, Euratom (3) Komisija grozīja savu iekšējo reglamentu, lai tajā iekļautu noteikumus par drošības pamatprincipiem un obligātajiem standartiem, kas jāievēro jo īpaši attiecībā uz Eiropas Savienības klasificēto informāciju.

               (6)

               Regulas (EK) Nr. 1321/2004 20. pantā ir noteikts, ka Eiropas GNSS Uzraudzības iestāde piemēro drošības principus, kas ietverti Lēmumā 2001/844/EK, EOTK, Euratom. Tas jo īpaši attiecas uz noteikumiem par klasificētas informācijas apriti, apstrādi un glabāšanu.

               (7)

               Pašlaik nav regulējuma ne klasificētas informācijas apmaiņai starp Komisiju un Eiropas GNSS Uzraudzības iestādi, ne arī informācijas apmaiņai ar Komisijas starpniecību starp Eiropas GNSS Uzraudzības iestādi, no vienas puses, un Eiropas Kosmosa aģentūru, Padomi un dalībvalstīm, no otras puses.

               (8)

               Tādēļ ir jānoslēdz nolīgums starp Eiropas Komisiju un Eiropas GNSS Uzraudzības iestādi par klasificētas informācijas drošību un šādas informācijas apmaiņu. Šis nolīgums, par kuru sarunas ir risinājusi Komisija un Eiropas GNSS Uzraudzības iestāde, ir jāapstiprina un jāparaksta,

         IR NOLĒMUSI ŠĀDI.
   1. pants
   Ar šo apstiprina Eiropas Komisijas un Eiropas GNSS Uzraudzības iestādes nolīgumu par klasificētas informācijas drošību un šādas informācijas apmaiņu.
   Nolīguma teksts ir pievienots šim lēmumam.
   2. pants
   Eiropas Komisijas Enerģētikas un transporta ģenerāldirektorāta ģenerāldirektors ir pilnvarots parakstīt šo nolīgumu Komisijas vārdā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 20. oktobrī

            Komisijas vārdā –

            priekšsēdētāja vietnieks

         Antonio TAJANI

      (1)  OV L 196, 24.7.2008., 1. lpp.

      (2)  OV L 246, 20.7.2004., 1. lpp.

      (3)  OV L 317, 3.12.2001., 1. lpp.
   PIELIKUMS

      Eiropas Komisijas un Eiropas GNSS Uzraudzības iestādes nolīgums par klasificētas informācijas drošību un šādas informācijas apmaiņu
      EIROPAS KOPIENU KOMISIJA,
      turpmāk “Komisija”, ko pārstāv Enerģētikas un transporta ģenerāldirektorāta ģenerāldirektors,
      no vienas puses, un
      EIROPAS GNSS UZRAUDZĪBAS IESTĀDE,
      turpmāk “GSA”, ko pārstāv tās izpilddirektors,
      no otras puses,
      turpmāk “Puses” vai “Puse”,
      ŅEMOT VĒRĀ Eiropas Kopienas dibināšanas līgumu,
      ŅEMOT VĒRĀ Eiropas Parlamenta un Padomes 2008. gada 9. jūlija Regulu (EK) Nr. 683/2008 par Eiropas satelītu radionavigācijas programmu (EGNOS un Galileo) turpmāku īstenošanu,
      ŅEMOT VĒRĀ Padomes 2004. gada 12. jūlija Regulu (EK) Nr. 1321/2004 par Eiropas satelītu radionavigācijas programmu vadības struktūru izveidi,
      ŅEMOT VĒRĀ Komisijas 2001. gada 29. novembra Lēmumu 2001/844/EK, EOTK, Euratom, ar ko groza tās iekšējo reglamentu,
      UZSKATOT, ka, īstenojot Eiropas satelītu radionavigācijas programmas EGNOS un Galileo, nolīguma Pusēm ir pastāvīgi jāapmainās ar klasificētu informāciju,
      ATZĪSTOT, ka pilnvērtīgām un iedarbīgām apspriedēm un sadarbībai var būt vajadzīga piekļuve Pušu klasificētai informācijai, kā arī iespēja Pusēm apmainīties ar klasificētu informāciju,
      APZINOTIES, ka šāda piekļuve klasificētai informācijai un apmaiņa ar to rada vajadzību pieņemt atbilstošus drošības pasākumus,
      IR VIENOJUŠĀS PAR TURPMĀKO.
      1. pants
      Šajā nolīgumā:

                  a)

                  “klasificēta informācija” ir jebkura informācija (tas ir, zināšanas, ko jebkādā formā var sniegt citiem) vai materiāli, tostarp dokumenti, ko viena vai otra Puse uzskata par tādiem, kas jāaizsargā pret neatļautu izpaušanu, un kas par tādiem atzīti atbilstīgi drošības klasifikācijai;

                  b)

                  “informācijas sniedzēja Puse” ir Puse, kas sniedz klasificēto informāciju, ko paziņo vai izpauž otrajai Pusei, proti, saņēmējai Pusei;

                  c)

                  “saņēmēja Puse” ir puse, kas saņem klasificēto informāciju no otras Puses – informācijas sniedzējas Puses;

                  d)

                  “drošības noteikumi” ir Komisijas Lēmums 2001/844/EK, EOTK, Euratom, ciktāl tas piemērojams abām Pusēm, kā arī abu Pušu iekšējās procedūras un noteikumi.

            2. pants
      Šo nolīgumu piemēro klasificētai informācijai, kuru Eiropas satelītu radionavigācijas programmu (Galileo un EGNOS) īstenošanas nolūkā sniedz kāda no Pusēm vai ar kuru Puses apmainās, ievērojot savus attiecīgos drošības noteikumus.
      3. pants
      Puses:

                  a)

                  aizsargā un glabā klasificētu informāciju, ko Puses sniedz viena otrai vai ar ko tās savā starpā apmainās un uz ko attiecas šis nolīgums;

                  b)

                  nodrošina to, ka klasificētā informācija, ko Puses sniedz viena otrai vai ar ko tās savā starpā apmainās un uz ko attiecas šis nolīgums, saglabā to drošības klasifikāciju, ko tai piešķīrusi sniedzēja Puse. Saņēmēja Puse aizsargā un glabā šādu klasificētu informāciju saskaņā ar saviem drošības noteikumiem par klasificētu informāciju, kam ir līdzvērtīga drošības klasifikācija, kā norādīts drošības pasākumos, kuri jāizstrādā saskaņā ar 9. pantu;

                  c)

                  klasificētu informāciju, uz ko attiecas šis nolīgums, izmanto vienīgi tiem nolūkiem, kādus noteikusi sniedzēja Puse;

                  d)

                  klasificētu informāciju, uz ko attiecas šis nolīgums, neizpauž trešām personām, kas nav 4. panta 4. un 5. punktā minētās personas, ja attiecīgās informācijas sniedzēja Puse tam nav iepriekš piekritusi;

                  e)

                  nepieļauj individuālu piekļuvi šādai klasificētai informācijai, izņemot, ja personai ir vajadzība zināt un attiecīgā gadījumā tā ir izturējusi atbilstīga līmeņa drošības pārbaudi.

            4. pants
      1.   Saskaņā ar izcelsmes iestādes kontroles principu sniedzēja Puse klasificētu informāciju var paziņot vai izpaust saņēmējai Pusei.
      2.   Lai klasificēto informāciju izpaustu vai paziņotu trešām personām, kas nav 4. un 5. punktā minētās personas, saņēmēja Puse, iepriekš saņēmusi informācijas sniedzējas Puses rakstisku piekrišanu, pieņem lēmumu saskaņā ar izcelsmes iestādes kontroles principu, kā paredzēts attiecīgās Puses drošības noteikumos.
      3.   Piemērojot 1. un 2. punktu, nav atļauta nekāda automātiska informācijas izpaušana trešām personām, kas nav 4. un 5. punktā minētās personas, ja vien Puses nav izstrādājušas procedūras un vienojušās par tām attiecībā uz konkrētu kategoriju informāciju, kas ir būtiska to operatīvām vajadzībām.
      4.   GSA sniegto klasificēto informāciju Komisija var automātiski izpaust Eiropas Kosmosa aģentūrai (EKA), Padomei un dalībvalstīm.
      5.   Komisija dara visu, lai noslēgtu nolīgumus un vienošanās ar EKA, Padomi un dalībvalstīm, lai tā GSA sniegto klasificēto informāciju varētu automātiski izpaust EKA, Padomei un dalībvalstīm.
      5. pants
      1.   Lai nodrošinātu, ka klasificētai informācijai, uz ko attiecas šis nolīgums, piemēro līdzvērtīgu aizsardzības līmeni, katra Puse gādā par to, lai tām būtu izveidota drošības sistēma un ieviesti drošības pasākumi, kuri balstās uz tādiem drošības pamatprincipiem un obligātajiem drošības standartiem, kas paredzēti to attiecīgajos drošības noteikumos un kas iekļauti kārtībā, kura jāizstrādā saskaņā ar 9. pantu.
      2.   Puses sniedz savstarpēju palīdzību attiecībā uz klasificētas informācijas drošību, uz kuru attiecas šis nolīgums, un jautājumiem, kas skar kopējas drošības intereses. Iestādes, kas minētas 9. pantā, risina savstarpējas apspriedes par drošības jautājumiem un veic drošības pārbaudes, lai izvērtētu, cik efektīvi ir to kompetencē esošie drošības pasākumi, kas jānosaka saskaņā ar minēto pantu.
      3.   Pirms Puses viena otrai sniedz klasificētu informāciju, uz ko attiecas šis nolīgums, vai apmainās ar to, 9. pantā minētās atbildīgās drošības iestādes vienojas par to, ka saņēmēja Puse spēj aizsargāt un glabāt informāciju, uz ko attiecas šis nolīgums, atbilstīgi pasākumiem, ko izstrādā saskaņā ar minēto pantu.
      6. pants
      Puses gādā par to, lai visām personām, kurām amata pienākumu pildīšanai ir vajadzīga piekļuve klasificētai informācijai, kas nodota vai saņemta apmaiņā saskaņā ar šo nolīgumu, vai kuru pienākumi vai funkcijas var dot tām šādu piekļuvi, ir atbilstīga drošības pielaide, kur tā nepieciešama, pirms šīm personām atļauj piekļuvi šādai klasificētai informācijai.
      Drošības pielaides procedūras izstrādā tā, lai noteiktu, vai konkrētai personai drīkst garantēt piekļuvi klasificētai informācijai, ņemot vērā attiecīgās personas lojalitāti un uzticamību.
      7. pants
      1.   Šā nolīguma piemērošanas nolūkā:

                  a)

                  attiecībā uz Komisiju visu saraksti adresē Komisijas Ģenerālsekretariāta centrālajam birojam:

                                 Commission européenne

                                 Secretariat-General

                                 1049 Bruxelles/Brussel

                                 BELGIQUE/BELGIË;

                  b)

                  attiecībā uz GSA visu saraksti adresē:

                                 GSA

                                 Local Security Officer

                                 Rue de la Loi/Wetstraat 56

                                 1049 Bruxelles/Brussel

                                 BELGIQUE/BELGIË

            2.   Atkāpjoties no 1. punkta, vienas Puses saraksti, kas ir pieejama tikai konkrētām kompetentām tās Puses amatpersonām, struktūrām vai dienestiem, izņēmuma gadījumos operatīvu iemeslu dēļ var adresēt vai tā var būt pieejama tikai konkrētām kompetentām otrās Puses amatpersonām, struktūrām vai dienestiem, kas īpaši izraudzīti par saņēmējiem, ņemot vērā viņu kompetenci un ievērojot informācijas nepieciešamības principu. Šajā gadījumā:

                  a)

                  kas attiecas uz Komisiju, šo saraksti GSA adresē vai nu tieši vietējam birojam, kas apkalpo konkrētās amatpersonas, struktūras vai kompetentos dienestus Komisijā, vai arī ar Komisijas (Ģenerālsekretariāta centrālā biroja) starpniecību gadījumā, ja saņēmējām amatpersonām, struktūrām vai dienestiem nav vietējā biroja;

                  b)

                  kas attiecas uz GSA, šo saraksti veic ar GSA drošības departamenta starpniecību.

            8. pants
      Šā nolīguma īstenošanu pārrauga GSA izpilddirektors un Komisijas Drošības direktorāta direktors.
      9. pants
      1.   Šā nolīguma īstenošanai 2. un 3. punktā norādītās iestādes kopīgi izstrādā drošības pasākumus, lai noteiktu standartus savstarpējai klasificētas informācijas drošības aizsardzībai un glabāšanai, uz kuru attiecas šis nolīgums.
      2.   GSA drošības departaments, rīkojoties GSA ģenerāldirektora pakļautībā, izstrādā drošības pasākumus klasificētas informācijas aizsardzībai un glabāšanai, ko Eiropas Kosmosa aģentūrai sniedz vai ar ko apmainās saskaņā ar šo nolīgumu.
      3.   Komisijas drošības direktorāts, rīkojoties par drošības jautājumiem atbildīgā Komisijas locekļa pakļautībā, izstrādā drošības pasākumus klasificētas informācijas aizsardzībai un glabāšanai, kuru sniedz vai kuras apmaiņa saskaņā ar šo nolīgumu notiek Komisijā un tās telpās.
      4.   GSA gadījumā 1. punktā minētos drošības pasākumus apstiprina GSA valde.
      10. pants
      Šā nolīguma 9. pantā minētās iestādes izstrādā procedūras, kas jāievēro, ja ir aizdomas vai pierādījumi, ka klasificētās informācijas slepenība, uz kuru attiecas šis nolīgums, ir apdraudēta, tostarp ziņojot otrai Pusei par attiecīgajiem apstākļiem un veiktajām darbībām.
      11. pants
      Puses uzņemas atbildību par savu izdevumu segšanu, kas radušies, piemērojot šo nolīgumu.
      12. pants
      Visus strīdus starp Komisiju un GSA, kuri rodas, interpretējot vai piemērojot šo nolīgumu, risina Pušu savstarpējās sarunās.
      13. pants
      1.   Šis nolīgums stājas spēkā pirmā mēneša pirmajā dienā pēc tam, kad Puses viena otrai ir paziņojušas par šim nolūkam vajadzīgo iekšējo procedūru pabeigšanu.
      2.   Viena Puse paziņo otrai Pusei par visām izmaiņām tās reglamentā, kas varētu ietekmēt klasificētās informācijas aizsardzību, uz ko attiecas šis nolīgums.
      3.   Pēc vienas vai otras Puses lūguma šo nolīgumu var pārskatīt, lai apsvērtu iespējamos grozījumus.
      4.   Jebkurus grozījumus šajā nolīgumā veic vienīgi rakstiski, abām Pusēm savstarpēji vienojoties. Tie stājas spēkā pēc 1. punktā paredzētās savstarpējās paziņošanas.
      5.   Šis nolīgums ir noslēgts uz neierobežotu laiku. Abas Puses var šo nolīgumu denonsēt, iesniedzot rakstisku denonsēšanas paziņojumu otrai Pusei. Denonsēšana stājas spēkā sešus mēnešus pēc tam, kad otra Puse saņēmusi denonsēšanas paziņojumu. Tomēr tā neietekmē saistības, kuras Puses jau iepriekš uzņēmušās saskaņā ar šā nolīguma noteikumiem. Proti, visu klasificēto informāciju, ko paziņo vai ar ko apmainās atbilstīgi šim nolīgumam, turpina aizsargāt saskaņā ar šā nolīguma noteikumiem, līdz saņēmēja Puse to nodot atpakaļ sniedzējai Pusei pēc tās pieprasījuma.
      6.   Šā nolīguma teksts ir sagatavots divos eksemplāros angļu valodā.

         To apliecinot, attiecīgi pilnvarotas personas ir parakstījušas šo nolīgumu.
         Briselē, 2009. gada 11. novembrī

               Komisijas vārdā –

               ģenerāldirektors

            Matthias RUETE

               Eiropas GNSS Uzraudzības iestādes vārdā –

               izpilddirektors

            Pedro PEDREIRA


title: Komisijas Lēmums (ES) 2015/669 (2015. gada 24. aprīlis), ar ko atceļ Lēmumu 2007/421/EK par to atzīto organizāciju saraksta publicēšanu, par kurām dalībvalstis paziņojušas saskaņā ar Padomes Direktīvu 94/57/EK (izziņots ar dokumenta numuru C(2015) 2596)

text:
               29.4.2015

               LV

               Eiropas Savienības Oficiālais Vēstnesis

               L 110/24

         KOMISIJAS LĒMUMS (ES) 2015/669
   (2015. gada 24. aprīlis),
   ar ko atceļ Lēmumu 2007/421/EK par to atzīto organizāciju saraksta publicēšanu, par kurām dalībvalstis paziņojušas saskaņā ar Padomes Direktīvu 94/57/EK

         (izziņots ar dokumenta numuru C(2015) 2596)

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 391/2009 par kopīgiem noteikumiem un standartiem attiecībā uz organizācijām, kas pilnvarotas veikt kuģu inspekcijas un apskates (1), un jo īpaši tās 4. panta 5. punktu,
   tā kā:

               (1)

               Ar Komisijas Lēmumu 2007/421/EK (2) paredzēts, ka transporta un enerģētikas ģenerāldirektors katru gadu līdz 1. jūlijam Eiropas Savienības Oficiālajā Vēstnesī publicē atbilstīgi Padomes Direktīvai 94/57/EK (3) atzīto organizāciju sarakstu.

               (2)

               Direktīva 94/57/EK ir pārstrādāta divos atsevišķos Kopienas juridiskajos dokumentos, proti, Eiropas Parlamenta un Padomes Direktīvā 2009/15/EK (4) un Regulā (EK) Nr. 391/2009. Minētajā regulā ir iekļauti noteikumi par to, kā izstrādāt un atjaunināt atzīto organizāciju sarakstu.

               (3)

               Saskaņā ar Regulas (EK) Nr. 391/2009 4. panta 5. punktu Komisija sastāda un regulāri atjaunina to organizāciju sarakstu, kuras atzītas saskaņā ar minēto pantu, un šis saraksts tiek publicēts Eiropas Savienības Oficiālajā Vēstnesī.

               (4)

               Lēmums 2007/421/EK ir novecojis, tādēļ tas būtu jāatceļ un Eiropas Savienības Oficiālajā Vēstnesī regulāri būtu jāpublicē atbilstīgi Regulai (EK) Nr. 391/2009 atzīto organizāciju atjaunināts saraksts,

         IR PIEŅĒMUSI ŠO LĒMUMU.
   1. pants
   Tiek atcelts Lēmums 2007/421/EK.
   2. pants
   Mobilitātes un transporta ģenerāldirektors ne vēlāk kā 2015. gada 31. augustāEiropas Savienības Oficiālajā Vēstnesī publicē to organizāciju sarakstu, kuras atzītas saskaņā ar Regulu (EK) Nr. 391/2009, un saraksts vajadzības gadījumā ir jāatjaunina, lai ņemtu vērā tajā iekļauto juridisko vienību izmaiņas.
   3. pants
   Šis lēmums ir adresēts dalībvalstīm.

      Briselē, 2015. gada 24. aprīlī

            Komisijas vārdā –

            Komisijas locekle

         Violeta BULC

      (1)  OV L 131, 28.5.2009., 11. lpp.

      (2)  Komisijas 2007. gada 14. jūnija Lēmums 2007/421/EK, ar ko atceļ Lēmumu 96/587/EK par to atzīto organizāciju saraksta publicēšanu, ko dalībvalstis paziņojušas saskaņā ar Padomes Direktīvu 94/57/EK (OV L 157, 19.6.2007., 18. lpp.).

      (3)  Padomes 1994. gada 22. novembra Direktīva 94/57/EK par kopīgiem noteikumiem un standartiem attiecībā uz organizācijām, kas pilnvarotas veikt kuģu pārbaudes un apsekojumus, un attiecīgajām darbībām, kuras veic valsts administrācijas jūras lietu jomā (OV L 319, 12.12.1994., 20. lpp.).

      (4)  Eiropas Parlamenta un Padomes 2009. gada 23. aprīļa Direktīva 2009/15/EK par kopīgiem noteikumiem un standartiem attiecībā uz organizācijām, kas pilnvarotas veikt kuģu inspekcijas un apskates, un attiecīgajām darbībām, kuras veic valsts administrācijas jūras lietu jomā (OV L 131, 28.5.2009., 47. lpp.).